title: Naantalin satama

text: Naantalin satama oli vuonna 2007 kokonaisliikenteen tonnimäärillä mitaten Suomen kolmanneksi suurin kunnallinen satama sekä neljänneksi suurin kaikista Suomen satamista. Sataman liikenteestä ulkomaan liikenteen osuus oli 80 prosenttia ja se oli ulkomaan liikenteessä maan toiseksi suurin kunnallinen ja kolmanneksi suurin kaikista Suomen satamista. Kotimaan rannikkoliikenteessä Naantali oli yleisistä satamista maan suurin ja kaikista satamista toiseksi suurin Porvoon Kilpilahden jälkeen. Suurin osa Ahvenanmaan huolto- ja muusta tavaraliikenteestä kulkee Naantalin kautta. Naantalin satama on myös Suomen neljänneksi suurin matkustajaliikenteen satama. Naantalin kautta kulkee Suomen satamista Helsingin jälkeen toiseksi eniten rekkoja, perävaunuja ja niihin rinnastettavia kuljetusyksiköitä. Naantalin markkinaosuus oli tonnimäärillä mitaten noin 21 prosenttia ja yli puolet Suomen ja Ruotsin välillä lautoilla kulkevasta kumipyöräliikenteestä kulki Naantalin kautta. Niiden määrä kasvoi Naantalissa vuodesta 2006 yli 10 prosenttia. Tonneilla mitaten kolmasosa sataman kokonaisliikenteestä kulkee kumipyöräyksiköissä Ro-Ro/Ropax–aluksilla.


title: Naantalin satama

text: Vuonna 2007 sataman kokonaisliikenne oli yhteensä yli 8,5 miljoonaa tonnia, joka oli sataman ennätysvuosi. Liikenne kasvoi vuodesta 2006 1,3 miljoonaa tonnia eli noin 19 prosenttia. Satama on Suomen neljänneksi liikennöydyin aluskäynneillä mitaten. Aluskäyntejä oli vuonna 2007 yhteensä 2 176 kappaletta ja edellisvuoteen verratuna ne kasvoivat 11 prosenttia. Keskimääräinen aluskoko vuonna 2007 oli 6 598 nettotonnia.


title: Naantalin satama

text:
Finnlines liikennöi Naantalin sataman pääreittiä Naantali–Långnäs (Ahvenanmaa)–Kapellskär (Ruotsi), kahdella Ro-Ro/Ropax -aluksella.
Lähtöjä on päivässä kaksi kummastakin satamasta ja matka-aika on noin kahdeksan tuntia. 1. lokakuuta 2013 Finnlinesin laivat alkoivat ajaa päivisin Långnäsin kautta.


title: Naantalin satama

text: Naantali–Kapellskär-reitillä käytettävät alukset:


title: Naantalin satama

text: Vuonna 2007 Naantali–Kapellskär-reitin henkilöliikenteen matkustajamäärä nousi 23 prosenttia ja rekkojen määrä lähes 13 prosenttia edellisvuoteen verrattuna.


title: Naantalin satama

text: Rederi Ab Lillgaard varustamon ro-ro-rahtialus M/S "Fjärdvägen" on liikennöinyt Naantali–Långnäs väliä vuodesta 1995 lähtien. Se liikennöi reittiä päivittäin lauantaita lukuun ottamatta.


title: Naantalin satama

text: Satamaan johtavan Naantalin syväväylän kulkusyvyys on 15,3 metriä, josta erkanee 7,5 metrin väylä Luonnonmaalle Turun Korjaustelakalle.


title: Naantalin satama

text:
Laitureita kantasatamassa on neljä:
Lisäksi Nesteen Naantalin jalostamolla on kolme laituria ja Luonnonmaalla Turun korjaustelakalla on kaksi kuivabulk-laituria.


title: Naantalin satama

text: Vuonna 1974 valmistui uusi terminaalirakennus, jota käytti Viking Line vuoteen 1996. Varastotilaa Satamalla on 80 000 kuutiometriä, sekä Luonnonmaalla 19 000 m³.


title: Naantalin satama

text: Naantalin satama kasvoi merkittäväksi teollisuussatamaksi 1940- ja 1950–luvuilla, jolloin satamaan rakennettiin suuria teollisuusyksiköitä kuten: Valtion polttoainekeskuksen (nyk. Neste) öljysatama, Imatran Voiman (nyk. Turun Seudun Energiantuotanto) Naantalin voimalaitos, Valtion viljavaraston (nyk. Suomen Viljava) Naantalin viljasiilot, Oy Juurikassokerin Naantalin sokeritehdas ja Mobil Oilin (nyk. Exxon Mobil) Naantalin voiteluainetehdas.


title: Naantalin satama

text: Viking Line aloitti liikennöinnin Naantalista Maarianhaminan Länsisataman kautta Kapellskäriin vuonna 1967, jatkaen sitä aina 1990-luvun puoliväliin asti. Osan aikaa laivat kulkivat pysähtymättä Maarianhaminassa. Naantalin satama oli tuolloin yksi Viking Linen tärkeimmistä toimipaikoista ja huomattava määrä Viking Linen aluksista on liikennöinyt Naantalista. Naantalista liikennöitiin myös Tukholmaan reitillä Turku/Naantali–Maarianhamina–Tukholma.


title: Naantalin satama

text: 4. syyskuuta 1967 Viking Line aloitti toimintansa Naantalin satamassa kolmella laivalla. Yksi näistä aluksista oli S/S "Viking", joka liikennöi Naantali–Maarianhamina–Kapellskär-reitillä jatkaen sitä 12. elokuuta 1970 saakka, jolloin M/S "Viking 1" aloitti heti valmistuttuaan liikennöinnin S/S "Vikingin" vanhalla reitillä. Myös M/S "Apollo" aloitti liikennöinnin 4. syyskuuta samalla reitillä, mutta lopetti sen jo samassa kuussa Kanadaan myymisen takia. M/S "Viking 1" jatkoi reitillä vuoteen 1975 ja palasi vielä vuoden 1982 kesäksi vanhalle reitilleen. M/S "Visby" liikennöi reittiä 22. lokakuuta 1967–5. helmikuuta 1970. Myös M/S "Kapella" liikennöi Naantalista 4. syyskuuta 1967 jatkaen vuoden 1975 alkuun. Se palasi Naantalin-reitille keväällä 1976 jatkaen vuoteen 1979. M/S "Kapella" kuljetti Viking Linen 500 000 henkilöauton 3. toukokuuta 1970 Naantaliin. M/S "Viking 2" oli reitillä 29. huhtikuuta 1967–1. toukokuuta 1971.


title: Naantalin satama

text: Vuonna 1970 valmistunut M/S "Apollo" asetettiin 2. toukokuuta 1970 liikennöimään Naantali–Maarianhamina–Kapellskär-reittiä aina 12. toukokuuta 1975 saakka. M/S "Marella" oli useita eri kertoja Naantalin reitillä: Ensimmäisen kerran 9. lokakuuta 1970–18. heinäkuuta 1973. Uudella reitillä Turku/Naantali–Maarianhamiina–Tukholma 1. syyskuuta 1973–12. kesäkuuta 1974. Vielä uudelleen alkuperäisellä reitillä 5. kesäkuuta 1979–27. toukokuuta 1981. M/S "Viking 3" asetettiin 24. huhtikuuta 1972 heti valmistuttuaan Naantali–Maarianhamina–Kapellskär-reitille. Saman vuoden marraskuussa se teki koeajon Naantalin ja Turun välillä ja 1. syyskuuta 1973–12. kesäkuuta 1974 se siirrettiin Naantali/Turku–Maarianhamina–Tukholma-reitille. Takaisin Naantali–Maarianhamina–Kapellskär-reitille "Viking 3" palasi 13. kesäkuuta 1974 jatkaen sitä 16. tammikuuta 1976 saakka, ja uudelleen helmikuussa 1976–28. huhtikuuta 1976. "Viking 3" Liikennöi lyhyen aikaa Naantali–Kapellskär-reitillä vuoden 1989 helmi-maaliskuussa ja vieraili vielä 2006 syksyllä Naantalissa.


title: Naantalin satama

text: Myöhemmin Vikingin Linen Naantalissa liikennöineitä aluksia olivat muun muassa M/S "Rosella" ja M/S "Turella".


title: Naantalin satama

text: Sataman historian mittavimmat rakennustyöt aloitettiin vuonna 1988. Tuolloin laajennettiin laiturirakennelmia ja kenttäalueita Viking Linen niin sanottuja jumbolauttoja varten, ne eivät kuitenkaan koskaan aloittaneet reittiliikennettä Naantalista. Viking Line lopetti elokuussa 1996 toimintansa Naantalin satamassa, minkä myötä koko matkustajaliikenne Naantalissa loppui.


title: Naantalin satama

text: Satamaan alkoi liikennöidä 2. joulukuuta 1965 Siljavarustamon autolautta M/S "Holmia", välillä Naantali–(Långnäs)–Tukholma. "Holmia" ei kuitenkaan ehtinyt kauan liikennöidä, sillä 28. syyskuuta 1966 Naantali–Tukholma-reitti lopetettiin kannattamattomana. 16. marraskuuta 1966 "Holmia" asetettiin reitille Naantali–Gräddö (Ruotsi), mutta ainoastaan lyhyeksi aikaa. Silja Line harjoitti rahtiliikenteen kuljetusta Naantalista Tukholmaan vuosina 1974 ja 1975.


title: Naantalin satama

text: 15. maaliskuuta 1967 aloitettiin Suomen ja Ruotsin välinen junalauttaliikenne. Reitistä odotettiin hyvinkin merkittävää ja pitkäaikaista, mutta junalauttaliikenne kuitenkin loppui. 1970-luvun puoliväliin saakka henkilöjunat liikennöivät Naantalin satamaan, Viking Linen silloista lauttaliikennettä varten.


title: Naantalin satama

text: Naantalin satama sijaitsee hyvällä paikalla aivan Airiston päässä, satamaan johtava väylä on auki ympäri vuoden ja satamasta on nopeat meriyhteydet Ruotsiin sekä muihin Itämeren valtioihin. Satamaan johtavaan E18-tiehen on tehty suuria investointeja liikennöinnin parantamiseksi. Turun lentoasema sijaitsee 12 kilometrin päässä satamasta.


title: Naantalin satama

text: Satamaan johtavan Naantalin syväväylän kulkusyvyys on 15,3 metriä josta 7,5 metrin väylä Luonnonmaalle Turun Korjaustelakalle.


title: Naantalin satama

text: Naantalin sataman ajoneuvoliikenne kulkee pääasiassa Raision kautta Naantalin satamaan päättyvän Eurooppatie 18 eli kantatie 40 eli Naantalin pikatien kautta. Osa pohjoiseen suuntautuvasta liikenteestä kulkee Vanton eritasoliittymästä yhdystietä 1893 pitkin Maskun suuntaan. Automatka Naantalin satamasta, Raision keskustaan kestää noin seitsemän minuuttia ja Turun tuomiokirkolle noin 18 minuuttia.


title: Naantalin satama

text: Liikenne-ennusteen mukaan vuonna 2010 sataman keskivuorokausiliikennemäärä raskaassa liikenteessä olisi noin 600 ajoneuvoa ja sataman muu liikenne 600 ajoneuvoa vuorokaudessa.


title: Naantalin satama

text:
Naantalin kaupunki aloitti uuden Satamatien rakentamisen vuonna 2005 ja vuoden 2006 kesäkuussa aloitettiin Vanton eritasoliittymän rakentaminen. Liikenneministeri Anu Vehviläinen vihki 23. lokakuuta 2007 käyttöön uuden tien ja liittymän käyttöön. Uusi Satamatie kulkee Luolalan teollisuusalueen läpi Vanton liittymästä satamaan. Vanton eritasoliittymän tiejärjestelyjen kustannusarvio oli 6,10 miljoonaa euroa, josta Tiehallinnon osuus oli 4,37 miljoonaa euroa ja Naantalin kaupungin osuus 1,72 miljoonaa euroa.
Vanton eritasoliittymän tiejärjestelyt ja uusi Satamatie paransivat Vanton ja Luolalan liittymien toimivuutta ja turvallisuutta, sekä sataman tieyhteyksiä.


title: Naantalin satama

text: Naantalin satamaan ei kulje enää junalauttaliikennettä, mutta radalla kuljetetaan noin 10 prosenttia satamassa sijaitsevan Exxon Mobilin Naantalin voiteluainetehtaan pakatuista tuotteista ja Suomen Viljavan Naantalin viljasiilojen viljaa.


title: Naantalin satama

text: Naantalin Sataman taloudellinen merkitys Naantalin kaupungille on erittäin suuri. Sataman liiketoiminnan kokonaistuotot olivat vuonna 2007 yli 8 miljoonaan euroa ja vuoteen 2006 verrattuna tulot kasvoivat yli 24 prosenttia. Toimintakate oli noin 6,3 miljoonaa euroa, sekä laskennalliset erät, korot ja poistot vähennettynä satamatoiminnan ylijäämää kertyi 4,6 miljoonaa euroa, mikä oli yli 47 prosenttia suurempi kuin vuonna 2006. Sataman ylijäämän osuus Naantalin kaupungin verotuloista oli noin 9,2 prosenttia ja tämän vaikutus kunnallisverotuksessa oli 1–2 prosenttiyksikköä.


title: Naantalin satama

text: Naantalin satama on kunnallinen, joten sataman hallintoa hoitaa satamalautakunta, kaupunginhallituksen valvonnan alaisena. Satamalautakunnan alaisena satamaa hallinnoi Naantalin kaupungin satamalaitos.


title: Naantalin satama

text:
Vuonna 2006 otettiin Naantalin satamassa käyttöön Suomen ja ehkä maailmankin ensimmäinen gsm-verkkoon pohjautuva kulunvalvontajärjestelmä. Käytännössä kulunvalvonta toimi niin, että satamassa operoiva yritys antaa järjestelmään liikennöitsijöiden tiedot. Portille tultaessa liikennöitsijä soittaa automaattiseen ja maksuttomaan portin kyltissä lukevaan numeroon ja portti aukeaa. Automaattisen kulunvalvonnan käyttömenot 20 000–25 000 euroa ovat huomattavasti halvemmat kuin ennen, jolloin kustannukset olivat 190 000 euroa.
Kulunvalvontajärjestelmän on kehittänyt Naantalin sataman satamavalvoja Juhani Tamminen. Satamaan pyrkiviä ajoneuvoja tunnistetaan myös rekisterikilpien tai tageiksi kutsuttujen tunnistuslaitteiden avulla.


title: Naantalin satama

text: Syyskuun 11. päivän terroritekojen jälkeen kulunvalvonnan säädökset tiukkenivat huomattavasti, jolloin suurin osa Suomen satamista joutui investoimaan paljon turvallisuuteen.


title: Naantalin satama

text: 31. maaliskuuta 2009 havaittiin kymmenien merimailien pituinen öljyvana Naantalin satamasta Ahvenanmaan saaristoon. Öljy oli kevyttä polttoöljyä, ja se oli peräisin Finnlink-varustamon M/S "Finneaglesta". Onnettomuuden syynä olivat tekniset viat ja laivan henkilökunnan laiminlyönnit, joiden johdosta öljyä pääsi siirron yhteydessä tankista kannelle ja sieltä viemärin kautta mereen. Poliisin esitutkinnan perusteella öljyä olisi valunut mereen jopa yli 5 000 litraa, josta suurin osa Naantalin satama-altaaseen. Naantalin sataman alue puomitettiin öljypuomeilla ja rajavartiolaitos teki tarkastuslentoja alueella. Kevyt polttoöljy haihtui kuitenkin nopeasti vedenpinnalta ja viranomaisten tietoon ei tullut likaantuneita lintuja tai rantoja. Onnettomuus ei aiheuttanut ympäristölle vakavia vahinkoja.


title: Naantalin satama

text: Naantalin satamaan on tehty 2000-luvulla useita suuria investointeja, kuten uusia laitureita, kenttäalueita ja väylän syvennyksiä.


title: Naantalin satama

text: 1950- ja 1960-luvuilla rakennettut vanhat laiturit peruskorjataan ja kuntokartoituksen perusteella alustava kustannusarvio on yhteensä noin 6–9 miljoonan euroa.


title: Naantalin satama

text: Vuoden 2008 syksyllä aloitettiin Naantalin syväväylähankkeen viimeinen vaihe ruoppaamalla väylä sataman vesialueella nykyisestä 13 metristä 15,3 metriin. Neste Oilin Naantalin öljynjalostamon edustalta on myös tarkoitus poistaa syväväylän ruoppauksen yhteydessä matalikko, joka helpottaa säiliöalusten operointia satamaan. Hankeen kustannusarvio on noin 4–5 miljoonaa euroa. Naantalin öljyjalostamon tuotantomäärien kasvu, sekä mahdollinen dieseltehtaan perustaminen öljyjalostamon yhteyteen, on myös osaltaan hankkeen syynä. Syväväylän valmistuttua Naantalin satamaan pääsevät liikennöimään Itämeren alueen suurimmatkin tankkerit täydessä 100 000 tonnin lastissa, kun toistaiseksi ne kulkevat vajaina 80 000 tonnin lastissa.


title: Naantalin satama

text: Tammikuussa 2006 otettiin käytöön sataman uusi kenttäalueen laajennusosa ja kaksipaikkainen ro-ro-laituri, jonka toinen puoli on varustettu neste/bulk-laituriksi. Sataman rakennustyöt maksoivat yli kuusi miljoonaa euroa. Laajennuksen ansiosta Finnlink pystyy operoimaan samalla kentällä Ahvenanmaan lauttaliikenteen kanssa. Heikkokuntoinen sataman vanha pistolaituri purettiin vuoden 2007 aikana. Kenttätilan laajentamiseksi louhittiin kalliota, jonka kiviaines hyödynnettiin laiturin merenpohjaan sijoittuvan pedin rakentamisessa.


title: Naantalin satama

text: Puolentoista vuoden kuluttua käyttöönotosta, sataman kautta kulkeva rekkaliikenne oli noussut noin 25 000 rekkaalla tai traileria, mikä oli noin 19 prosenttia enemmän vuoteen 2005 verrattuna.


title: Naantalin satama

text: Laituriin liikennöi pääasiassa M/S "Fjärdvägen" ja viikonloppuisin Finnlink. Laituria käyttää myös esimerkiksi Finnfeeds Finlandille saapuvat alukset.


title: Naantalin satama

text: Naantalin satamassa sijaitsevat muun muassa Nesteen Naantalin öljyjalostamo, Turun Korjaustelakka, Fortum/Turun Seudun Energiantuotanto Naantalin voimalaitos, Mobil Oil Naantalin voiteluainetehdas, Suomen Viljava Naantalin viljasiilot, Finnfeeds Finland (Danisco), ja KWH-konsernin ahtausliike Stevena. Naantali on myös Finnlinkin kotipaikka.


title: Allyylipropyylidisulfidi

text: Allyylipropyylidisulfidi on orgaaninen yhdiste (disulfidi), joka on normaaliolosuhteissa palavaa olomuodoltaan vaaleankeltaista nestettä, jolla on pistävän ärsyttävä sipulin kaltainen haju. Sen kemiallinen kaava on CHS ja rakennekaava CH=CHCHSSCHCHCH. Allyylipropyylidisulfidista käytetään myös nimityksiä "2-propenyylipropyylidisulfidi", "propyyliallyylidisulfidi" ja "sipuliöljy".


title: Allyylipropyylidisulfidi

text: Allyylipropyylidisulfidin moolimassa on 148,28 g/mol, sulamispiste −15 °C, kiehumispiste (2,1 kPa:n paineessa) 66–69 °C, suhteellinen tiheys 0,9 g/cm (vesi = 1,0 g/cm), leimahduspiste 56 °C ja CAS-numero 2179-59-1. Allyylipropyylidisulfidi ei liukenee veteen, mutta liukenee asetoniin.


title: Allyylipropyylidisulfidi

text: Allyylipropyylidisulfidi on sipulin ja valkosipulin eteerisen öljyn pääaineosa. Allyylipropyylidisulfidia saadaan erotettua valkosipulista vesihöyrytislauksella.


title: Allyylipropyylidisulfidi

text: Allyylipropyylidisulfidin aineenvaihdunta ei tunneta kovin hyvin, mutta on arveltu sen orgaanisena disulfidina voivan osallistua solujen tioliyhdisteiden (mm. glutationi (CHNOS) ja kysteiini (CHNOS)) hapetus-pelkistysreaktioihin.


title: Allyylipropyylidisulfidi

text: Allyylipropyylidisulfidi ärsyttää silmiä, ihoa ja hengitysteitä. Palaessaan aineesta muodostuu rikin oksideja.


title: Allyylipropyylidisulfidi

text: Työssä orgaanisena liuottimena allyylipropyylidisulfidin altistumisen katsotaan työministeriön päätöksen 1044/1991 mukaan aiheuttavan vaaraa perimälle, sikiölle tai lisääntymiselle.


title: Ballerupin kunta

text: Ballerup on pääkaupunkialueella Tanskassa sijaitseva kunta. Vuoden 2012 alussa kunnassa oli 47 994 asukasta, ja sen pinta-ala oli 33,8 neliökilometriä. Kunnan keskustaajama on myös nimeltään Ballerup.


title: Ballerupin kunta

text: Kunta perustettiin vuonna 1970. Vuoden 2007 kuntauudistuksessa kunta pysyi entisellään.


title: Ballerupin kunta

text: Ballerupin kunnassa sijaitsevallaa Lautrup Parkin teollisuusalueella on huomattava keskittymä yksityisiä tutkimus- ja hightech-yrityksiä, joten aluetta kutsutaan välillä nimellä "Tanskan Silicon Valley". Alueen yritykset työllistävät liki 40 000 ihmistä.


title: Ballerupin kunta

text: Ballerupissa 1940- ja 1950-luvulla toiminut Cheminova-yhtiö on aiheuttanut alueella suuria ympäristövahinkoja hautaamalla jätetynnyreitä maan alle. Ne pilasivat 1980-luvun alussa fenolivuodolla alueen pohjavedet pitkäksi aikaa.


title: Ballerupin kunta

text: Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin.


title: Andrew Newberg

text: Andrew Newberg on yksi neuroteologian uranuurtajista. Andrew Newberg toimii avustavana professorina radiologian osastolla Pennsylvanian yliopiston sairaalassa ja lisäksi hän työskentelee psykiatrian ja uskontotieteen laitoksella. Hän valmistui Pennsylvanian yliopiston lääketieteen laitokselta lääketieteen tohtoriksi vuonna 1993.


title: Andrew Newberg

text: Newberg tutki fransiskaaninunnien ja buddhalaisten aivojen toimintaa syvän rukouksen tai meditaation aikana PET-laitteella. Tutkimuksissa kävi ilmi, että fransiskaaninunnien otsalohkot aktivoituivat rukouksen aikana, mutta päälakilohkon toiminta vaimeni, mikä Newbergin mukaan liittyy uskonnolliseen ajasta ja paikasta irrottautumisen tunteeseen ja Jumalan läsnäolon kokemuksiin. Samanlaisia aivotoiminnan muutoksia oli havaittavissa myös buddhalaisilla meditoijilla. Erona oli kuitenkin se, että nunnilla aktivoitui kielellinen alue aivoista, kun taas buddhalaisilla aktivoitui visuaalinen alue, mikä liittyy erilaisiin meditaatio- ja rukoilutapoihin.


title: Andrew Newberg

text: Newbergin mukaan hänen tutkimuksensa perusteella ei voi kuitenkaan arvioida uskonnollisten kokemusten ”objektiivista totuudenmukaisuutta”. Tutkimus ei hänen mukaansa pysty myöskään antamaan vastausta kysymykseen, onko ihmisellä kuolematon sielu tai onko Jumala olemassa. Se voidaan kuitenkin hänen mukaansa sanoa, että mikäli Jumala on olemassa, se pitää kokea aivojen välityksellä. Selvää on myös, että hengellinen elämä saa aivoissa aikaan biologisia muutoksia .


title: Hietakenguru

text: Hietakenguru ("Macropus agilis") on jättikenguruiden ("Macropus") sukuun kuuluva kengurulaji, joka elää Pohjois-Australiassa ja Uudessa-Guineassa. Se on yleisin Pohjois-Australiassa vallabeiksi kutsuttavista kenguruista. Sen turkki on hiekan värinen ja muuttuu tummemmaksi alavartalolla. Hietakenguru on sosiaalinen eläin, ja sen ravintona ovat ruohokasvit.


title: Hietakenguru

text: Nisäkäsnimistötoimikunta on ehdottanut lajille uutta suomenkielistä nimeä "nopsakenguru".


title: Freie Universität Berlin

text: Freie Universität Berlin (lyh. FU Berlin, suom. Berliinin vapaa yliopisto) on yksi Berliinin neljästä yliopistosta. Siellä opiskelee noin 33 300 opiskelijaa. Se perustettiin vuonna 1948 Länsi-Berliiniin, kun Berliinin ykkösyliopisto, Humboldt-yliopisto, jäi Itä-Berliinin puolelle. 1980-luvulla se oli koko Saksan yliopistoista suurin, tuolloin siellä opiskeli peräti 66 000 opiskelijaa.


title: Freie Universität Berlin

text: Saksan opetus- ja tutkimusministeriö on määritellyt Freie Universität Berlinin yhdeksi Saksan yhdestätoista huippuyliopistosta. Opiskelupaikoista käydään kovaa kilpailua - esimerkiksi vuonna 2013 kandidaattiohjelmiin haki 33 000 opiskelijaa, kun opiskelijapaikkoja oli tarjolla vain 4 300.


title: Freie Universität Berlin

text: Vuoden 2018 Times Higher Education -yliopistoranking-listalla Freie Universität Berlin oli koko maailmassa sijalla 88. Kansainvälisissä vertailussa yliopisto on pärjännyt hyvin erityisesti humanistisilla ja yhteiskuntatieteellisillä aloilla.


title: Freie Universität Berlin

text: Tunnettuihin alumneihin kuuluvat muun muassa Nobel-palkitut Herta Müller, Gerhard Ertl, Reinhard Selten ja Ernst Ruska sekä Saksan entinen presidentti Roman Herzog.


title: Bi Kidude

text: Bi Kidude (k. 17. huhtikuuta 2013) oli tansanialainen maailmanmusiikin esittäjä ja taarab-musiikin tunnetuimpia nimiä.


title: Bi Kidude

text: Kidude, oikealta nimeltään Fatma binti Baraka, syntyi seitsenlapsiseen perheeseen sansibarilaisessa kylässä. Hän aloitti esiintymisen 1920-luvulla ja joutui 13-vuotiaana pakenemaan kotisaareltaan pakkoavioliittoa. Hän esiintyi myöhemmällä urallaan myös ulkomailla ja sai kansainvälistä menestystä sooloalbumillaan "Zanzibar".


title: Bi Kidude

text: Bi Kidudelle myönnettiin vuonna 2005 arvostettu WOMEX-palkinto elinikäisistä saavutuksista maailmanmusiikin alalla. Hänen elämästään on tehty dokumenttielokuva "As Old as My Tongue: The Myth and Life of Bi Kidude" (2006).


title: Bi Kidude

text: Kiduden tarkkaa syntymäaikaa ei tiedetä, mutta hänen uskotaan ennättäneen yli 90 vuoden ikään. Kidude oli eittämättä iäkkäimpiä yhä esiintyviä muusikoita; äärimmäisillään hän väitti olleensa jo 113-vuotias, mutta hänestä kertovan dokumenttielokuvan tekijät olettivat naisen olevan korkeintaan 97-vuotias.


title: Amerikan go-liitto

text: Amerikan go-liitto (AGA) on amerikkalainen keskusjärjestö, joka pyrkii toiminnallaan edistämään gon asemaa yhdysvalloissa. AGA:n perusti shakkimestari Edward Lasker ystäviensä kanssa New Yorkissa vuonna 1937. Amerikan go-liitto on yksi vanhimmista länsimaisista go-liitoista. AGA julkaisee kahdesti viikossa internetissä The American Go E-Journal lehteä ja vuosikirjan joka vuosi. AGA ylläpitää kansallista gon pelaajien luokittelujärjestelmää, järjestää vuosittaisia tapahtumia (esimerkiksi Amerikan go-kongressin) ja valitsee Pohjois-Amerikan edustajat kansainvälisiin turnauksiin. Amerikan go-liitto on kehittänyt oman gon sääntöjen muunnelmansa, jossa pyritään sovittamaan yhteen japanilaisten ja kiinalaisten sääntöjen eroavaisuuksia.


title: Kuhankuono

text: Kuhankuono on Varsinais-Suomessa sijaitseva seitsemän kunnan rajapaikka. Kivelle rajoittuvat myötäpäivään lueteltuina Nousiaisten, Mynämäen, Pöytyän, Auran, Turun, Ruskon ja Maskun kunnat, joista Maskun osuus on muusta kunnasta erillinen eksklaavi. Se on myös Kurjenrahkan kansallispuiston tunnetuin nähtävyys. Puistoa sivuavalta seututie 204:ltä on kivelle matkaa noin kilometri.


title: Kuhankuono

text: Vanhimmat kirjalliset tiedot rajakivestä ovat vuoden 1381 Maskun ja Nousiaisten pitäjien rajapaikkojen luettelossa. Alun perin rajakivelle ulottui seitsemän kirkkopitäjää: Pöytyä (jonka osa oli myöhempi Yläne), Lieto (jonka osa oli myöhempi Aura), Maaria, Rusko, Masku, Nousiainen ja Mynämäki.


title: Kuhankuono

text: Näistä Ruskon, Maskun, Nousiaisten, Mynämäen ja Maarian osuudet olivat kyseisten pitäjien pitäjänmetsiä, joiden historiantutkija Aulis Oja arvelee muodostuneen 1300-luvulla, jolloin alueen pitäjät Ojan esittämän arvion mukaan ehkä olisivat tehneet kruunun kanssa sopimuksen muuten kruunulle asutustarkoituksiin erotettavien takamaiden säilyttämisestä pitäjien omistuksessa lisäveroa vastaan. Nämä pitäjänmetsät säilyivät 1800-luvulle asti koko pitäjien kaikkien talollisten yhteismaana, mutta jaettiin sitten kylien ja talojen kesken. Sen sijaan Liedossa ja Yläneellä maat olivat ainakin jo 1400-luvulla jaettuna jakokuntien tai kyläryhmittymien kesken.


title: Kuhankuono

text: Kuhankuonoon rajautuvien pitäjien määrä nousi kahdeksaan, kun Yläne erosi Pöytyästä 1869 omaksi seurakunnakseen. Tämän jälkeen kunnat muuttuivat kun vuonna 1917 Aura erosi Liedosta. Vaikka Paattinen olikin itsenäistynyt Maariasta jo aiemmin, niin Kuhankuonoon rajautunut tila Maariassa siirrettiin Maariasta Paattisiin vasta vuoden 1954 alusta. Samoin Ruskossa, josta Vahto oli itsenäistynyt jo 1870-luvulla, Kuhankuonoon rajautuva alue kiven jalustaan vuosina 1965-1973 kiinnitettyjen tekstikilpien antaman tiedon mukaan siirrettiin Ruskosta osaksi Vahtoa vasta vuonna 1967, jolloin muutoinkin Vahdon takamailla sijainneita eri kuntien eksklaaveja yhdistettiin Vahtoon. Seuraava muutos tuli vuonna 1973, kun Paattinen liitettin Turkuun, johon sen eteläpuolella sijainnut Maaria oli liitetty jo vuonna 1967. Kuntien määrä laski takaisin seitsemään vuoden 2009 alussa, kun Yläne yhdistyi takaisin Pöytyään. Samaan aikaan myös Vahdon kunta liittyi Ruskoon.


title: Kuhankuono

text:
Vuodelta 1773 olevan tiedon mukaan Kuhankuono-nimi tulee rajakiven sijaintipaikan muodosta, sillä kivi sijaitsi ison suosaarekkeen länsilaidalla terävällä, nokkaa eli kuonoa muistuttavalla kalliopaadella. Vaihtoehtoisen selityksen mukaan nimi tarkoittaa erärajoja ja eräteitä viitoittavaa merkkipaikkaa.
Kiven nykyinen ulkoasu on vuodelta 1965, jolloin Nousiaisten ja Mynämäen rotarit kunnostivat kiven rakentamalla sille betonista ja liuskekivestä jalustan, johon on rautatapeilla ja metallisilla nimikilvillä merkitty kunkin kunnan alue. Vuonna 1965 kunnat olivat Mynämäki, Nousiainen, Masku, Rusko, Paattinen, Aura, Pöytyä ja Yläne. Vuoden 1967 alusta Rusko vaihtui Vahtoon ja vuoden 1973 alusta Paattinen Turkuun. Nämä muutokset olivat päivitettyinä vuonna 2010 rajakiven jalustassa näkyvissä olleissa nimikilvissä. Tämän jälkeisiä kuntamuutoksia ei oltu vuonna 2010 jalustan rakenteissa silloin näkyvissä olleissa nimikilvissä enää päivitetty.


title: Kuhankuono

text: Kuhankuonon mukaan on nimetty Kurjenrahkan kansallispuistossa ja sen ympäristössä kulkeva Kuhankuonon retkeilyreitistö. Reitti Kurjenpesän luontotuvalta Kuhankuonon rajakivelle rakennettiin esteettömäksi vuonna 2006.


title: Kapteeni Kalsari

text:
Kapteeni Kalsari () on yhdysvaltalaisen Dav Pilkeyn kirjoittaman lastenkirjasarjan päähenkilö. Kapteeni Kalsari on todellisuudessa Ernon ja Huukon ilkeä rehtori Kruppi. Kuten sanotaan, kapteeni Kalsarin henkilöllisyys on niin salainen, ettei hän itsekään tiedä sitä. Tapahtumat sijoittuvat Pilkka-kaupunkiin ja kuvitteelliseen kouluun nimeltä Jerome Hurvitsin ala-aste.
DreamWorks sai luvan Dav Pilkeyltä ja teki Kapteeni Kalsari -elokuvan, joka ilmestyi vuonna 2017.


title: Kapteeni Kalsari

text: Kapteeni Kalsarin hurjat seikkailut


title: Projektinhallinta

text: Projektinhallinta tarkoittaa resurssien (kuten työvoiman) organisointia ja hallintaa sellaisella tavalla, että projekti voidaan päättää suunnitellun sisältöisenä ja laatuisena, aikataulun sekä budjetin mukaisesti. Käytettäviin resursseihin luetaan esimerkiksi raha, työvoima, raaka-aineet, energia, tila ja palkat. Resurssien lisäksi huomioidaan esimerkiksi viestintä, laatu ja riskit.


title: Projektinhallinta

text:
Projektinhallinnan isänä pidetään Henry Ganttia, joka kehitti projektin suunnittelu- ja seurantatekniikoita, mm. Gantt-kaavion. Gantt-kaavio kuvaa tehtäviä aikajanalla niiden ajoitusta osoittavien pylväiden avulla. Ganttia pidetään myös työnosituksen () kehittäjänä. Työnosituksessa projekti jaetaan pieniin osiin, joiden pohjalta työn kulkua on helpompi hallita ja tehtävät voidaan jakaa eri vastuuhenkilöille.
Seuraava kehitysvaihe oli PERT-malli () ja kriittisen polun menetelmä, jotka perustuivat matemaattisiin malleihin.


title: Projektinhallinta

text: 1969 USA:ssa perustettiin Project Management Institute (PMI), joka palvelee projektinhallinnasta kiinnostuneita. 1981 PMI julkaisi kirjan "A Guide to the Project Management Body of Knowledge" (PMBOK), joka sisältää projektinhallinnassa yleisesti käytettyjä standardeja ja ohjeita. Euroopassa perustettiin 1967 International Project Management Association (IPMA), joka myös perusti IPMA Project Baseline:n. Organisaatiot tekevät parhaillaan yhteistyötä luodakseen kansainvälisen projektinhallinnan standardin.


title: Projektinhallinta

text: Projektinhallinta on useimmiten projektipäällikön tehtävä. Projektipäällikkö ei useimmiten osallistu projektin muiden tehtävien tekemiseen, vaan lähinnä keskittyy projektin etenemisen varmistamiseen ja eri osapuolten yhteistyön varmistamiseen siten, että projektin riskit pienenevät. Projektipäällikkö toimii usein asiakkaan edustajana, ja siksi määrittelee ja toteuttaa asiakkaan tarpeet. Projektipäällikön tehtävänä on löytää paras mahdollinen kompromissi kolmen projektien resurssimuuttujan kesken: aika, kustannukset ja laatu. Jos jotain muuttujista muutetaan, se vaikuttaa automaattisesti kahteen muuhun: jos tavoitellaan parempaa laatua, projektin kustannukset tavallisesti nousevat ja kesto pitenee. Kommunikointi eri sidosryhmien kanssa on myös projektipäällikön tärkeimpiä tehtäviä.


title: Projektinhallinta

text: Projektipäällikkö tekee projektin osituksen, tyypillisesti yhteistyössä muiden kokeneiden projektinjäsenten kanssa. Projektipäällikkö myös jakaa projektin tehtävät eri työntekijöille.Menestyneiden projektien täytyy dokumentoida tavoitteet ja tuotokset riittävän hyvin. Nämä dokumentit toimivat projektin sponsorin, asiakkaiden ja projektin jäsenten odotusten linjaamiseksi.Nämä dokumentit tallennetaan yleensä paikkaan, johon projektin sidosryhmillä on vapaa pääsy, esimerkiksi Intranetiin.


title: Projektinhallinta

text: Projektinhallinnan suuntauksiin voidaan lukea erilaisia ketteriä, interaktiivisia, inkrementaalisia ja vaiheistettuja suuntauksia.


title: Projektinhallinta

text: Perinteinen suuntaus


title: Projektinhallinta

text: Perinteisesti projektihallinnassa on tiettyjä vaiheita, jotka tehdään yleensä samassa järjestyksessä:


title: Projektinhallinta

text: Erityisesti suunnittelu-, toteutus- ja seurantavaiheet saattavat toistua useamman kerran. Esimerkiksi seurantavaiheessa saattaa nousta esiin ongelmia, jotka vaativat korjausta ja joskus myös projektisuunnitelmaa täytyy muuttaa näiden ongelmien poistamiseksi. Näistä vaiheista on erilaisia muunnelmia eri teollisuuden aloilla. Ohjelmiston kehittämisessä monet organisaatiot noudattavat Rational Unified Process (RUP) tai tuotekehitykselle tyypillistä vaiheistettua (ks. Cooper: stage-gate model) mallia.


title: Projektinhallinta

text: RUP (Rational Unified Process)


title: Projektinhallinta

text:
Aloitus: Projektin sisältö määritetään, samoin mahdollinen järjestelmän arkkitehtuuri, ja haetaan projektille rahoitus ja sidosryhmien hyväksyntä.
Kehittely: Järjestelmän arkkitehtuuri varmennetaan.
Rakentaminen: Rakennetaan toimiva ohjelmisto säännöllisten pienten lisäysten avulla.
Siirtyminen: Varmennetaan ja otetaan käyttöön järjestelmä sille suunnitellussa ympäristössä.


title: Projektinhallinta

text: Kriittinen ketju (TOC)


title: Projektinhallinta

text: Kriittinen ketju () on kriittisen polun ja TOC-teorian pohjalle rakennettu projektinhallintamenetelmä.


title: Projektinhallinta

text: Ketterät suuntaukset


title: Projektinhallinta

text: Perinteiset projektinhallinnan menetelmät, joissa projektin sisältö pyritään suunnitteluvaiheessa lukitsemaan, soveltuvat parhaiten kertaluonteisille projekteille, joissa on vain pieni tai kohtalainen määrä etukäteen tuntemattomia muuttujia. Koska varsinkin nykyaikaiseen tuote- ja ohjelmistokehitykseen sisältyy usein enemmän etukäteen tuntemattomia kuin tunnettuja muuttujia, sekä peräkkäisiä tuotejulkaisuja, on kehitetty tällaisille projekteille paremmin soveltuvia malleja, kuten ketterä ohjelmistokehitys (), Extreme Programming ja Scrum. Ketterien mallien ajatellaan joskus soveltuvan vain pieniin projekteihin, mutta itse asiassa Apollo-avaruusohjelman suuri menestys perustui osittain iteratiiviseen kehitysmalliin, jossa suunnitelmia, määrityksiä ja toteutusta tarkennettiin ajan myötä, kun toleranssit ja muut etukäteen tuntemattomat muuttujat opittiin tuntemaan paremmin.


title: Projektinhallinta

text: Prosessipohjainen hallinta


title: Projektinhallinta

text: Projektinhallintaan on liitetty usein prosessipohjainen asioiden hallinta, esimerkkinä tästä mainittakoon kypsyysmallit kuten CMMI () ja ISO/IEC15504 (SPICE – ).


title: Lahden urheilukeskus

text: Lahden urheilukeskus on merkittävä urheilun keskittymä Lahdessa. Urheilukeskuksessa on Lahden stadion, joka toimii kesällä yleisurheilu- ja jalkapallostadionina ja talvella hiihtostadionina. Sen vieressä ovat Lahden hyppyrimäet ja Lahden jäähalli. Urheilukeskus toimii jokavuotisten Salpausselän kisojen näyttämönä. Urheilukeskuksesta lähtee hiihto- ja kävelyreittejä Salpausselän suuntaan.


title: Lahden urheilukeskus

text: Hiihtostadionin pääkatsomorakennuksessa on muun muassa juoksurata, jolla harjoitellaan talvisin. Rakennuksessa on myös esimerkiksi Lahden Hiihtoseuran, Lahden Kalevan ja Lahden Ahkeran toimistot. Lahden Hiihtomuseo sijaitsee mäkikatsomorakennuksessa. Aivan urheilukeskuksen tuntumassa on myös Lahden vanha ravirata, joka nykyään on muun muassa BMX-pyöräilijöiden käytössä.


title: Brøndbyn kunta

text: Brøndby on Pääkaupunkialueella Tanskassa sijaitseva kunta. Vuoden 2012 alussa kunnassa oli 34 084 asukasta, ja sen pinta-ala oli 21,0 neliökilometriä. Kunnan keskustaajama on myös nimeltään Brøndby.


title: Brøndbyn kunta

text: Kunta sijaitsee rannikolla noin 15 kilometriä Kööpenhaminasta länteen. Kunta koostuu neljästä osasta (Brøndbyøster, Brøndby Nord, Brøndbyvester sekä Brøndby Strand), joita erottavat isot viheralueet. Brøndbyvesterissä on kaksi pronssikautista hautapaikkaa ja muuallakin Brøndbyssä on tehty arkeologisia löytöjä. Nimi Brøndby esiintyy tanskalaisissa dokumenteissa ensimmäisen kerran 1020-luvulla.


title: Brøndbyn kunta

text: Kunnassa oli vielä vuonna 1950 vain 5 000 asukasta, mutta asukasluku kasvoi aluerakentamisen myötä voimakkaasti aina 1970-luvun loppuun asti. Brøndbyssä asuu myös runsaasti maahanmuuttajia, niinpä kunnassa on asukkaita noin 80 eri maasta.


title: Brøndbyn kunta

text: Brøndbyn läpi kulkee kolme isoa moottoritietä sekä Kööpenhamina–Roskilde ja Kööpenhamina–Køge -rautatiet. Kansainvälisesti tunnetun Brøndby IF -jalkapalloseuran kotistadion sijaitsee Brøndbyssä, lisäksi useimmilla tanskalaisilla urheilujärjestöillä on pääkonttorinsa Brøndbyssä. Brøndbyn huvivenesatamassa on 500 venepaikkaa.


title: Brøndbyn kunta

text: Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin.


title: Ollie Johnston

text: Oliver Martin ”Ollie” Johnston Jr. (31. lokakuuta 1912 Palo Alto, Kalifornia – 14. huhtikuuta 2008 Sequim, Washington) oli yhdysvaltalainen animaattori. Hän oli yksi Disneyn ”Nine Old Menistä” ja heistä pisimpään elänyt. Hänelle myönnettiin 10. marraskuuta 2005 National Medal of Arts.


title: Ollie Johnston

text: Johnston teki töitä The Walt Disney Companylle vuosina 1935–1978. Hän oli mukana työstämässä useita klassikkoja, kuten "Lumikki ja seitsemän kääpiötä" (1937), "Pinocchio" (1940), "Fantasia" (1940) ja "Bambi" (1942). Hänen viimeinen kokonainen työnsä Disneylle oli "Pelastuspartio Bernard ja Bianca" vuonna 1977.


title: Ollie Johnston

text: Johnston oli mukana kirjoittamassa teosta "Disney Animation: The Illusion of Life" (1981). Hän opiskeli Stanfordin yliopistossa, Kalifornian yliopistossa Berkeleyssä sekä Chouinard’n taideinstituutissa Los Angelesissa.


title: Ollie Johnston

text: Johnston oli elinikäinen live steam -rautatieharrastaja ja eli vuodesta 1943 avioliitossa Marie Wortheyn kanssa. Hän jäi leskeksi 20. toukokuuta 2005 ja eli sen jälkeen vielä vajaat kolme vuotta; hän oli kuollessaan 95-vuotias.


title: Air America (elokuva)

text: Air America on vuonna 1990 ensi-iltansa saanut yhdysvaltalainen toimintakomedia, jonka on ohjannut Roger Spottiswoode. Elokuvan tapahtumat liittyvät Vietnamin sodan aikaiseen Laosiin. Pääosissa esiintyvät Mel Gibson ja Robert Downey Jr..


title: Air America (elokuva)

text: Elokuvan vastaanotto oli pääosin kielteinen. Esimerkiksi "New York Timesin" Caryn Jamesin mielestä elokuva ”epäonnistuu kaikilla mahdollisilla tasoilla”.


title: Priest...Live!

text: Priest...Live! on Judas Priestin livealbumi vuodelta 1987. Se on nauhoitettu "Fuel For Life"-kiertueella vuonna 1986. Albumin kaikki kappaleet ovat vuosilta 1980–1986. Myös samanniminen video on julkaistu.


title: Priest...Live!

text: Kaikki kappaleet säveltänyt Glenn Tipton, Rob Halford ja K.K. Downing, ellei toisin mainita.


title: Federico Moreno Torroba

text: Federico Moreno Torroba (3. maaliskuuta 1891 Madrid – 12. syyskuuta 1982 Madrid) oli espanjalainen säveltäjä. Hän syntyi Madridissa ja opiskeli musiikkia aluksi isänsä José Moreno Ballesterosin, sitten Felipe Pedrellin sekä Conrado del Campon johdolla.


title: Federico Moreno Torroba

text: Arvostetun kitaramusiikin lisäksi Moreno Torroban tuotantoon kuuluu lukuisia zarzueloja. Ensimmäinen niistä valmistui jo vuonna 1912, mutta vasta "La mesonera de Tordesillas" (1925) oli huomattava menestys. Lisäksi säveltäjä kirjoitti yhdeksän balettia, pianokappaleita ja kuoro- sekä orkesteriteoksia.


title: Federico Moreno Torroba

text: Jo ennen kuolemaansa 91-vuotiaana Moreno Torroba oli vakiinnuttanut asemansa yhtenä Espanjan tunnetuimmista 1900-luvun säveltäjistä.


title: ’98 Live Meltdown

text: ’98 Live Meltdown on Judas Priestin livealbumi vuodelta 1998.


title: ’98 Live Meltdown

text: Kaikki kappaleet kirjoittanut Rob Halford, K.K. Downing ja Glenn Tipton, ellei toisin mainita.


title: ’98 Live Meltdown

text: CD 1


title: ’98 Live Meltdown

text: CD 2


title: Kenraalikuvernementti

text: Kenraalikuvernementti on suurlääni, jota hallitsee virkanimitetty hallinnoija, kenraalikuvernööri. Kenraalikuvernementin voi muodostaa valloitettu valtio tai sen alue. Kenraalikuvernementti voi jakautua läänejä vastaaviin alueisiin, joita hallitsee maaherraa vastaava kuvernööri.


title: Kenraalikuvernementti

text: Suomen suuriruhtinaskuntaa hallitsi Suomen suuriruhtinaan puolesta toimeenpanovaltaan liittyvissä asioissa kenraalikuvernööri. Venäjän keisarikunnan suurhallintoalueista osa oli nimeltään kenraalikuvernementteja, jotka jakautuivat kuvernementteihin. Neuvosto-Venäjä ja Neuvostoliitto muuttivat kuvernementit nimitykseltään tasavaltalaisemmin oblasteiksi, (hallinto)alueiksi.


title: Kenraalikuvernementti

text: Saksa valloitettuaan Puolan 1939 teki osasta siitä Puolan kenraalikuvernementti -nimisen alueen.


title: Malawijärven kansallispuisto

text: Malawijärven kansallispuisto sijaitsee Afrikassa Malawin valtiossa. UNESCO julisti kansallispuiston maailmanperintökohteeksi 24. marraskuuta 1984. Kansallispuisto on kooltaan 94 km² ja se sijoittuu Malawin keski- ja eteläosiin. Puiston alueella elää 350 lajia kirjoahvenia, joista useimmat ovat endeemisiä Malawijärvessä. Kaikkiaan järvessä on tavattu yli tuhat kalalajia.


title: Kuroli

text: Kuroli ("Leptosomus discolor") on ainoa laji kurolien heimossa (Leptosomidae, aiemmin Leptosomatidae). Lajin nimesi Johann Hermann vuonna 1783. Se luokiteltiin aiemmin säihkylintujen (Coraciiformes) lahkoon. Nykyään se sijoitetaan omaan lahkoonsa Leptosomiformes.


title: Kuroli

text: Linnun pituus on noin 42–50 cm. Koiras ja naaras ovat eri värisiä. Koiras on alapuolelta ja päästä sametinharmaa. Selkä, pyrstö ja siipien yläpinta ovat tumman metallinvihreät. Silmäkulmajuova on tumma. Naaras ja nuori lintu ovat tummanruskeita vaaleanruskein täplin. Yleisimmät äänet ovat vihellyksiä.


title: Kuroli

text: Kuroli elää Madagaskarilla ja Komorien saariryhmässä. Se on paikkalintu. Kanta on elinvoimainen, mutta metsien raivaaminen ja ylimitoitetut hakkuut ovat uhka lajin säilymiselle.


title: Kuroli

text: Kurolin elinympäristöä ovat trooppiset ja saarekkeiset metsät sekä puustoiset savannit.


title: Kuroli

text: Pesä on yleensä puunkolossa, joskus maavallin onkalossa. Kaksi munaa ovat kermanvalkoisia tai vaaleanruskeita.


title: Kuroli

text: Kuroli syö hyönteisiä, etenkin karvaisia perhostoukkia, sekä pieniä matelijoita, esimerkiksi kameleontteja.


title: Live in London (Judas Priestin albumi)

text: Live in London on Judas Priestin livealbumi vuodelta 2003.


title: Live in London (Judas Priestin albumi)

text:
CD 1

CD 2


title: Pantokrator

text: Pantokrator (, ”Kaikkivaltias”) voi viitata seuraaviin:


title: The Messengers

text: The Messengers voi tarkoittaa seuraavia asioita:


title: Svaneholmin linna

text: Svaneholmin linna on 1500-luvulta peräisin oleva linna Skurupin kunnassa, noin 40 kilometriä itään Malmöstä, Ruotsin Skånen maakunnassa. Linnassa toimii nykyisin museo ja ravintola.


title: Svaneholmin linna

text: Linna rakennettiin alun perin vuoden 1530 tienoilla goottilaiseen renessanssityyliin. Se on kuitenkin aikojen saatossa kokenut useita merkittäviä muutoksia. 1600-luvulla sen uudelleenrakennutti aatelismies Axel Gyllenstierna italialaiseen barokkityyliin. 1700-luvulla linnan peri itselleen Rutger Macklean. Macklean muun muassa palautti linnan ympärille vallihaudan ja loi alueelle englantilaisen puiston.


title: Svaneholmin linna

text: Vuonna 1816 Svaneholmin omistajuus siirtyi Kjell Kristoffer Bennetille ja vuonna 1839 Carl Johan Hallenborgille. Vuonna 1882 sen osti Carl Augustin Ehrensvärd. Vuosina 1933–1934 Ehrensvärd toteutti linnassa suuria kunnostustöitä, lisäten sinne muun muassa keskuslämmityksen ja entisöiden seinämaalauksia. Ehrensvärdin kuoltua vuonna 1935 linnan osti puistoineen kotiseutuyhdistys.


title: Hero, Hero

text: Hero, Hero on vuonna 1981 julkaistu Judas Priestin kokoelma. Sen julkaisi vanha levy-yhtiö ja se koostuu kahden ensimmäisen albumin kappaleista sekä "Diamonds And Rust"-kappaleen varhaisversiosta. Black Sabbathin varhaislevyjen sekä Judas Priestin ensimmäisen levyn "Rocka Rollan" tuottaja Rodger Bain on ollut koostamassa kokoelmaa.


title: Hero, Hero

text: Judas Priestin jäsenet ja manageritoimisto ovat varoittaneet yleisöä ostamasta vanhan levy-yhtiönsä julkaisemia kokoelmia syyttäen heitä rahastuksesta ja yleisön harhaanjohtamisesta.


title: Hero, Hero

text: A-puoli


title: Hero, Hero

text: B-puoli


title: Hero, Hero

text: C-puoli


title: Hero, Hero

text: D-puoli


title: Puolan kenraalikuvernementti

text: Puolan kenraalikuvernementti (, ”Puolan valloitettujen alueiden kenraalikuvernementti”) oli natsi-Saksan siviilihallintoon vuosina 1939–1944 kuulunut alue, joka käsitti miehitetyn Puolan ne osat, joita ei liitetty suoraan Saksan valtionalueisiin eikä Neuvostoliitolle jääneisiin alueisiin jotka kuuluivat Valko-Venäjään tai Ukrainaan.


title: Puolan kenraalikuvernementti

text: Kenraalikuvernementti perustettiin valtakunnankansleri Adolf Hitlerin 8. lokakuuta ja 12. lokakuuta 1939 antamilla asetuksilla, jotka määrittelivät valloitetun Puolan aluejaon. Suuri osa Puolan offensiivissa valloitetusta Puolasta siirrettiin Saksan valtakunnan suoraan hallintaan, ja jäännökset, joita Neuvostoliitto ei ollut vallannut omassa hyökkäyksessään 17. syyskuuta 1939 alkaen, jäivät Puolan kenraalikuvernementiksi.


title: Puolan kenraalikuvernementti

text: Saksan saamasta alueesta perustettiin Danzigin-Länsi-Preussin valtakunnanpiiri, Warthelandin valtakunnanpiiri. Ylä-Sleesian eteläosa liitettiin Saksan jo olemassa olevaan valtakunnanpiiriin. samoin kuin alue Itä-Preussin eteläpuolelta. Muu alue jäi Puolan kenraalikuvernementille.


title: Puolan kenraalikuvernementti

text: Kenraalikuvernementin kenraalikuvernööriksi nimitettiin Hans Frank 26. lokakuuta 1939. Hän toimitti virkaansa vuosina 1939–1945. Ennen sotia ollut itäinen Puola joutui osiltaan puna-armeijan haltuun jo kesän 1944 lopussa, jolloin rintamalinja pysähtyi Veikseljoelle Varsovan itäpuolelle. Loppuosa Puolan kenraalikuvernementista puna-armeija valtasi tammikuun puolivälissa 1945 alkaneella hyökkäyksellä kevättalvella 1945.


title: Puolan kenraalikuvernementti

text:
Puolan kenraalikuvernementti jaettiin neljään piiriin:
Sekä vuoden 1941 jälkeen


title: Puolan kenraalikuvernementti

text: Kun Saksa myöhemmin eteni operaatio Barbarossan myötä itään ja Galitsia vapautui Wehrmachtin sotilashallinnosta siirtyen Saksan valloitettujen itäalueiden ministeriölle, muodostettiin Galitsiasta Puolan kenraalikuvernementin viides piiri, Galitsian piiri.


title: Jälleenvakuutussopimus

text: Jälleenvakuutussopimus oli Saksan ja Venäjän keisarikuntien välinen salainen liittosopimus, joka oli voimassa vuosina 1887–1890. Se oli osa Saksan valtakunnankansleri Otto von Bismarckin luomaa laajaa liittosopimusjärjestelmää.


title: Jälleenvakuutussopimus

text: Jälleenvakuutussopimus solmittiin Saksan, Venäjän ja Itävalta-Unkarin välisen kolmen keisarin liiton rauettua Itävalta-Unkarin ja Venäjän erimielisyyksiin Balkanilla. Eristettynä ollut Ranska pyrki tämän jälkeen lähentymään Venäjää, mutta liitto tasavaltaisen Ranskan kanssa oli vielä liian vastenmielinen ajatus Venäjän tsaari Aleksanteri III:lle. Niinpä hän antoi saksalaismieliselle ulkoministerilleen Nikolai Giersille vapaat kädet uuden liiton solmimiseen Saksan kanssa. Bismarckin järjestämä salainen sopimus allekirjoitettiin 18. kesäkuuta 1887. Sopimuksen mukaan molemmat osapuolet pysyisivät puolueettomina mikäli toinen joutuisi kolmannen valtion hyökkäyksen kohteeksi. Tämä ei kuitenkaan pätisi Saksan hyökätessä Ranskaa tai Venäjän hyökätessä Itävalta-Unkaria vastaan. Vastineeksi liitosta Saksa lupasi tukea Venäjän valtapiiripyrkimyksiä Bulgariassa, Itä-Rumeliassa ja Mustallamerellä.


title: Jälleenvakuutussopimus

text: Sopimuksen ansiosta Saksa saattoi luottaa Venäjän puolueettomuuteen, mikäli se joutuisi puolustussotaan Ranskaa vastaan. Saksan Venäjälle Balkanilla antamat takeet olivat kuitenkin ristiriidassa Saksan Itävalta-Unkarin ja Italian kanssa solmiman kolmiliiton sekä Saksan liittolaisten Italian ja Itävalta-Unkarin Englannin kanssa helmikuussa 1887 solmiman Välimeren status quo -sopimuksen kanssa. Vuonna 1888 Saksan keisariksi tullut Vilhelm II ja hänen neuvonantajansa – heistä vaikutusvaltaisimpana Friedrich von Holstein – vastustivat Bismarckin järjestelmään sisältyneitä keskenään ristiriitaisia liittosopimuksia ja pitivät jälleenvakuutussopimusta Itävalta-Unkarin pettämisenä. Lisäksi jos Venäjä olisi paljastanut sopimukseen sisältyvät salaiset takeet, se olisi voinut vaarantaa Saksan suhteet muihin liittolaisiinsa. Vilhelm II:n tahdosta jälleenvakuutussopimus jätettiin uusimatta sen erääntyessä kesäkuussa 1890, vaikka Venäjän hallitus olisi ollut valmis jatkamaan liittoa. Keisari Vilhelm oli erottanut Bismarckin kolme kuukautta aiemmin.


title: Jälleenvakuutussopimus

text: Jälleenvakuutussopimuksen raukeamisen jälkeen Ranska ja Venäjä alkoivat Vilhelm II:n odotusten vastaisesti lähentyä, mikä johti myöhemmin Ranskan ja Venäjän liittoon.


title: Rowdy Gaines

text: Ambrose ”Rowdy” Gaines IV (s. 17. helmikuuta 1959 Winter Haven, Florida) on entinen yhdysvaltalainen uimari, joka on voittanut kolmista olympialaisista kultaa ja tehnyt useita maailmanennätyksiä. Hän kuuluu U.S. Olympic Hall of Fame- ja International Swimming Hall of Fame -kunniagallerioihin. Urheilu-uransa jälkeen Gaines on toiminut television uintikommentaattorina.


title: Telenet Japan

text: Telenet Japan Company, Limited () oli vuonna 1983 perustettu japanilainen ohjelmistojen ja videopelien valmistaja. Yhtiö tunnetaan parhaiten "Mugen Senshi Valis" -pelisarjastaan sekä kehitystiimiensä Wolfteam ja Riot laatimista peleistä, joista esimerkkinä "Tales"-sarja. Telenet Japan tunnettiin aiemmin nimellä Nippon Telenet.


title: Telenet Japan

text: Telenet Japan oli aluksi pieni videopelejä myyvä liike, jonka ensimmäisiä julkaisuja olivat "American Truck" -ajopeli sekä golfpelisarja "Albatross". 1990-luvulla yhtiö sai huomattavampaa suosiota "Valis" ja "Cosmic Fantasy" -peliensä ansiosta. Merkittävä projekti oli myös Namcon julkaisema "Tales"-pelisarja, jonka ensimmäinen osa ilmestyi Telenetin silloisen tytäryhtiön Wolfteamin kehittämänä vuonna 1995. Viimeisinä vuosinaan Telenet tuotti golfpelejä ja tarjosi uhkapeliaiheisia matkapuhelinpalveluja. Yhtiön toiminta päättyi lokakuussa 2007.


title: Rauna Paadar-Leivo

text: Rauna Paadar-Leivo (s. 1942) on saamelainen kirjailija, joka kirjoittaa lastenkirjoja, näytelmiä ja kuunnelmia pohjoissaameksi. Hän asuu Inarissa, jossa hän myös työskentelee Saamelaiskäräjillä. Vuonna 2000 hän sai Inarin kunnan kulttuuripalkinnon.


title: Kalulushi

text: Kalulushi on kaupunki Copperbeltin maakunnassa Sambiassa. Se perustettiin 1950-luvulla, ja vuoden 2005 laskennassa siellä oli 51 863 asukasta. Kaupunki sijaitsee 14 kilometrin etäisyydellä Kitwestä noin 1 300 metrin korkeudessa merenpinnasta.


title: Kalulushi

text: Henning Mankellin romaanin "Leopardin silmä" tapahtumat sijoittuvat osaksi Kalulushiin.


title: Vanha holvikirkko

text: Vanha holvikirkko, alkukielellä Mälarö kyrka, on ruotsalaisen Sven Lindahlin kirjoittama kappale vuodelta 1968. Kappaleen teema sijoittuu kirkkorakennukseen, jossa kanttorin poika soittaa itsekseen urkuja. Kappaleen teemaan on vaikuttanut Adelsön kirkko Ruotsissa. Kappaleen tunnetuimpia esittäjiä ovat Lenne Broberg ja Eero Raittinen.


title: Vanha holvikirkko

text: Lenne Broberg oli ensimmäinen kappaleen levyttänyt artisti. Hänen versionsa julkaistiin singlenä vuonna 1968. Se oli Svensktoppen-listalla 24. maaliskuuta – 5. toukokuuta 1968 eli runsaan kuukauden. 7. huhtikuuta kappale sijoittui listan kärkeen.


title: Vanha holvikirkko

text: Broberg levytti kappaleesta myös ensimmäisen suomenkielisen version. Taustamusiikista vastasi Mats Olssonin orkesteri. Ontuvan suomen kielen takia versiota pidettiin kuitenkin melko huvittavana.


title: Vanha holvikirkko

text: Suomessa Eero Raittinen teki kappaleen tunnetuksi nimellä ”Vanha holvikirkko”, ja sen suomenkieliset sanat olivat Saukin kirjoittamat. Raittisen suomenkielinen versio kappaleesta julkaistiin 27. maaliskuuta 1968 eli jo samana vuonna kuin kappale oli alun perin julkaistu. Kappale julkaistiin ”Tää rakkaudelta näyttää, hitto vie” -singlen B-puolena. Raittinen käytti samaa Mats Olssonin orkesterin taustaa kuin Broberg, joten kappaleiden sovitukset ovat samat. Kappale nousi heinäkuussa 1968 Suomen listaykköseksi.


title: Vanha holvikirkko

text: Kappale on ainoa Raittisen listaykkönen, vaikka mukaan laskettaisiin Eeron ja Jussin kappaleet. Vanha holvikirkko onkin Raittisen tunnetuimpia kappaleita, ja se on usealla kokoelmalevyllä, kuten Raittisen samannimiseltä 20 suosikkia -kokoelmalta. Kappaletta pidetäänkin yhdessä kappaleen ”Tää rakkaudelta näyttää, hitto vie” ohella Raittisen soolouran läpimurtokappaleena.


title: Vanha holvikirkko

text: Raittisen, Harri Marstion, Bablon ja Esa Elorannan muodostaman Kultakurkut-yhtyeen "Kultakurkut"-albumia varten kappale äänitettiin uudelleen.


title: Vanha holvikirkko

text: Masa Mainds -yhtye teki kappaleesta oman versionsa vuonna 1992 originaaleille linjakkaana pääasiassa covereita sisältävälle albumilleen "Mikset mua huomaa".


title: Vanha holvikirkko

text: Myös suomalainen punk rock -yhtye Klamydia teki oman versionsa kappaleen suomenkielisestä versiosta. Kappale on tyyliltään yhtyeen tyylin mukaisesti punk rockia. Muun muassa alkuperäinen pianolla soitettu intro on korvattu sähkökitaralla. Yhtye julkaisi kappaleen vuonna 1991 ilmestyneellä "Los celibatos" -albumillaan.


title: Vanha holvikirkko

text: Muita Vanhan holvikirkon suomeksi levyttäneitä ovat muun muassa Kai Lind ja Kake Randelin.


title: Vanha holvikirkko

text: Vuonna 1992 Tenavatähti-laulukilpailun voittanut laulaja-näyttelijä Antti Pääkkösen toinen finaalikappaleista oli Vanha holvikirkko. Hän itse on kanttorin poika, kuten myös laulun poika, tosin Pääkkösen vanhemmista kanttori on äiti, kun laulun pojan isä on kanttori.


title: Vanha holvikirkko

text: Vuonna 1979 ruotsalainen Magnus Uggla julkaisi oman versionsa kappaleesta. Kappale julkaistiin "Magnus Uggla Band sjunger schlagers" -ep:llä. Kappale alkaa samantyylisesti pianolla, mutta laulun alkaessa tyyli on alkuperäisversiota rock-tyylisempää.


title: Vanha holvikirkko

text: Åsa Jinder levytti kappaleen ja säesti sitä avainviululla. Hänen versionsa kappaleesta ylsi Svensktoppen-listalle.


title: Vanha holvikirkko

text: Kappaleen ruotsin- ja suomenkieliset versiot eroavat sanoitusten perusteella jonkin verran toisistaan. Molemmissa versioissa kanttoriksi haluavan kanttorin pojan kerrotaan harjoittelevan Johann Sebastian Bachia, kun kukaan ei ole kuulemassa. Ruotsinkielisessä versiossa hänen kuitenkin mainitaan soittavan lisäksi myös The Beatlesin kappaleen.


title: M/S Stena Forerunner

text: M/S Stena Forerunner () on Stena RoRo Ab:n omistama ro-ro-rahtialus. Se on rakennettu vuonna 2003 Dalian Shipyard -nimisellä telakalla Dalianissa, Kiinassa. Kuollutta painoa aluksella on 12 300 tonnia ja jääluokitus on 1A eli alus pystyy useimmissa jääolosuhteissa kulkemaan yksin. "Stena Forerunner" on rekisteröity Ruotsin lipun alle ja sen kotisatama on Göteborg. Nykyisin Stena Forerunnerilla operoi Transfennica.


title: M/S Stena Forerunner

text: Stena Forerunnerin sisaraluksia ovat M/S Stena Forecaster ja M/S Stena Foreteller.


title: M/S Stena Forerunner

text: Syyskuussa 2003 alus luovutettiin Stena North Sean omistukseen, joka rekisteröi aluksen Yhdistyneen kuningaskunnan lipun alle. Kotisatamaksi tuli maan pääkaupunki Lontoo. Lokakuun alussa Transfennica vuokrasi Stena Forerunnerin Hangon ja Lyypekin väliseen liikenteeseen.


title: M/S Stena Forerunner

text: 25. marraskuuta alus siirtyi nykyisen omistajan, Stena RoRon omistukseen. Joulukuun alussa laiva rekisteröitiin Ruotsin alusrekisteriin. Helmikuussa 2005 Stena Forerunner aloitti liikennöinnin linjalla Hamina–Hanko–Antwerpen. 2. elokuuta 2006 se siirtyi reitille Lyypekki–Paldiski–Hanko.


title: Kitwe

text: Kitwe kuuluu Sambian suurimpien kaupunkien joukkoon. Se sijaitsee Copperbeltin maakunnassa, ja alueella on erityisen suuret kupariesiintymät.


title: Kitwe

text: Lentoasema on ollut suljettuna korjauksia varten vuodesta 2005, ja Ndolan lentoasema sijaitsee 60 kilometriä kaakkoon.


title: Kitwe

text: Kitwellä on sisarkaupunkeinaan Bor (Serbia), Sheffield (Englanti) ja Detroit (Michigan, Yhdysvallat).


title: Kitwe

text: Vuoden 2010 väsetönlaskennassa Kitwessä oli noin puoi miljoonaa asukasta, arvio vuodelle 2016 on 648 000.


title: William Tecumseh Sherman

text: William Tecumseh Sherman (8. helmikuuta 1820 – 14. helmikuuta 1891) oli yhdysvaltalainen kenraali, joka tuli tunnetuksi myös liikemiehenä ja kirjailijana. Hän palveli kenraalina Unionin armeijassa maan sisällissodan aikana 1861–1865. Sen aikana hän sai tunnustusta strategisesta taidostaan, mutta myös arvostelua poltetun maan taktiikan käyttämisestä hänen aloitettuaan eräänlaisen totaalisen sodan vihollistaan, etelävaltoja, vastaan. Erityisesti Unionin silloinen presidentti Abraham Lincoln arvosti Shermanin kykyjä ja nimittikin tämän kenraalikomentajaksi (General-In-Chief).


title: William Tecumseh Sherman

text: Sotahistorioitsija Basil Liddell Hart on pitänyt Shermania "ensimmäisenä nykyaikaisena kenraalina".


title: Ndola

text: Ndola on Sambian kolmanneksi suurin kaupunki maan pääkaupungin Lusakan ja Kitwen jälkeen. Arvioitu väkiluku vuonna 2016 oli 540 900. Kaupunki sijaitsee Copperbeltin maakunnassa aivan Kongon demokraattisen tasavallan rajan vieressä.


title: Ndola

text:
Ndola on perustettu vuonna 1904, ja kaupungissa toimii lentoasema (IATA: NLA, ICAO: FLND).
Rautatie vie Lusakaan ja Zaireen.


title: Gregory Horror Show (videopeli)

text: Gregory Horror Show on Capcomin kehittämä ja julkaisema selviytymiskauhupeli. Peli julkaistiin vuonna 2003 PlayStation 2:lle.


title: Gregory Horror Show (videopeli)

text: Pelin ideana on kerätä sielut muilta hotellin asiakkailta ja työntekijöiltä. Kaikille asiakkaille ja työntekijöille on oma tapansa saada sielu. Sielut on vietävä The Death -nimiselle henkilölle, jonka näkee, kun pelaajan ohjaama hahmo menee nukkumaan.


title: Gregory Horror Show (videopeli)

text: "Gregory Horror Show" on alun perin japanilainen animaatiosarja, josta myöhemmin tuli myös sarjakuva.


Kenneth Kaundan kansainvälinen lentoasema (IATA: LUN, ICAO: FLLS, aiemmin Lusakan kansainvälinen lentoasema) on Sambian pääkaupungin Lusakan lentokenttä ja Zambian Airwaysin kotikenttä. Sen kaksi kiitotietä ovat pituuksiltaan 3 692 ja 823 metriä. Vuonna 1967 valmistunut lentoasema nimettiin uudelleen vuonna 2010 maan ensimmäisen presidentin Kenneth Kaundan mukaan.


title: Kenneth Kaundan kansainvälinen lentoasema

text: Lentoasemalla aloitettiin vuonna 2014 360 miljoonan dollarin kehitysprojekti, jonka rakentajaksi valittiin kiinalainen Jiangxi International. Projektissa on tarkoitus rakentaa uusi terminaalirakennus, VIP-terminaali, lennonjohtorakennus ja -torni, asematasoja, rullausteitä ja rahtirakennus. Kaksikerroksiseen terminaalirakennukseen tulee 22 checkin-tiskiä, 12 rajavalvonta- ja kuusi turvatarkastuskaistaa.


title: Metal Gear Solid: Digital Graphic Novel

text: Metal Gear Solid: Digital Graphic Novel on vuonna 2006 julkaistu digitaalinen sarjakuva, joka perustuu Ashley Woodin kuvittamiin MGS-sarjakuviin.


title: Metal Gear Solid: Digital Graphic Novel

text: Sarjakuvaa muokattiin PSP:lle siirryttäessä siten, että se sisälsi uusina ominaisuuksina äänitehosteita, animaatioita ja musiikkia. Sarjakuva kertoo kokonaan alkuperäisen Metal Gear Solidin tarinan pienin muokkauksin. Sarjakuvasta puuttuu ääninäyttely, mutta sarjan seuraavasta osasta, ista, sen pitäisi löytyä.


title: Metal Gear Solid: Digital Graphic Novel

text: Sarjakuva sisältää myös jonkin verran pelattavaa sisältöä. Pelaaja voi skannata sarjakuvaa löytääkseen erilaista tietoa, jotka tallentuvat muistikortille. Näistä tiedoista muodostuu lopulta suuri verkosto.


title: Francisco Bru

text: Francisco ”Paco” Bru Sanz (12. huhtikuuta 1885 Madrid, Madridin maakunta, Espanja – 10. kesäkuuta 1962 Málaga, Espanja) oli espanjalainen jalkapalloilija, erotuomari ja valmentaja.


title: Francisco Bru

text: Bru oli pelipaikaltaan puolustaja. Hän edusti urallaan Barcelonaa ja Espanyolia, ja pelasi joitain otteluita myös Katalonian maajoukkueessa. Barcelonassa hän voitti Espanjan cupin vuonna 1910 sekä neljä Katalonian-mestaruutta, ja Espanyolissa kaksi lisää. Pelaajauransa jälkeen Bru ryhtyi erotuomariksi ja tuomitsi muun muassa Espanjan cupin loppuottelun vuosina 1916 ja 1917.


title: Francisco Bru

text: Vuonna 1920 Brusta tuli Espanjan maajoukkueen ensimmäinen päävalmentaja. Hänen johdollaan Espanja sijoittui toiseksi vuoden 1920 kesäolympialaisissa. Vuonna 1930 Bru valmensi Guillermo Riveron kanssa Perun maajoukkuetta ensimmäisissä maailmanmestaruuskilpailuissa. Ennen Espanjan sisällissotaa hän toimi Madridin valmentajana, ja luotsasi joukkueen Espanjan cupin voittajaksi vuosina 1934 ja 1936. Sisällissodan aikana Bru valmensi Gironaa tasavaltalaisten hallitsemilla alueilla pelatussa Lliga Mediterràniassa. Sisällissodan jälkeen hän palasi kahdeksi vuodeksi Madridiin ja valmensi myöhemmin myös Granadaa.


title: Francisco Bru

text: PelaajanaValmentajana


title: Caitlyn Jenner

text: Caitlyn Marie Jenner, aikaisemmin William Bruce Jenner, (s. 28. lokakuuta 1949 Mount Kisco, New York) on yhdysvaltalainen kymmenottelun olympiavoittaja. Hän voitti kultaa Montrealin olympiakisoissa 1976 maailmanennätystuloksella 8618 pistettä, nykytaulukolla 8634 pistettä.


title: Caitlyn Jenner

text: Vuodesta 2007 lähtien Jenner on esiintynyt perheestään kertovassa tositv-ohjelmassa "E! Rikkaat Kardashianit". Keväällä 2015 hän kertoi julkisuudessa olevansa transnainen.


title: Caitlyn Jenner

text: Jenner syntyi Mount Kiscossa New Yorkin osavaltiossa 28. lokakuuta 1949. Hän sai amerikkalaisen jalkapallon stipendin Graceland Collegeen Iowassa. Collegessa hän alkoi harjoitella kymmenottelua. 22-vuotiaana hänet valittiin Yhdysvaltain olympiajoukkueeseen Münchenin kesäkisoissa vuonna 1972, ja hän sijoittui lajissa kymmenenneksi.


title: Caitlyn Jenner

text: Ensimmäisten olympialaistensa jälkeen ja valmistuttuaan collegesta Jenner muutti silloisen vaimonsa Chrystie Crownoverin kanssa San Joséen Kaliforniaan. Jenner harjoitteli kuudesta kahdeksaan tuntia päivässä. Vuoden 1976 Montrealin olympiakisoissa hän teki maailmanennätyksen kymmenottelussa ja voitti kultaa.


title: Caitlyn Jenner

text: Olympialaisten kymmenottelun voittajana Jenneriä kutsuttiin maailman parhaaksi urheilijaksi (world's greatest athlete), ja häntä pidettiin Yhdysvalloissa sankarina.


title: Caitlyn Jenner

text: Olympiavoittonsa jälkeen Jenner pysytteli julkisuudessa. Hän oli muun muassa urheilukommentaattorina, kirjoitti omaelämäkerran ja piti motivaatiopuheita. Hänen kuvansa oli Wheaties-muropaketin kannessa, ja häntä harkittiin "Teräsmies"-elokuvan pääosaan, johon valittiin lopulta Christopher Reeve.


title: Caitlyn Jenner

text: Jenner oli naimisissa Chrystie Crownoverin kanssa 1972–1981. Heillä on kaksi lasta, poika Burt ja tytär Casey.


title: Caitlyn Jenner

text: Vuosina 1981–1986 Jenner oli naimisissa Linda Thompsonin kanssa, ja heillä on kaksi lasta, Brandon ja Sam (Brody) Jenner).


title: Caitlyn Jenner

text: Vuonna 1991 Jenner meni naimisiin Kris Kardashianin (o.s. Houghton) kanssa. Heillä on kaksi tytärtä, Kendall ja Kylie Jenner. Lisäksi perheeseen kuuluu neljä lasta Krisin edellisestä avioliitosta: Kim Kardashian, Khloé Kardashian, Kourtney Kardashian ja Rob Kardashian. Jennerien avioero tuli voimaan maaliskuussa 2015.


title: Caitlyn Jenner

text: Huhtikuussa 2015 Jenner kertoi Diane Sawyerin haastattelussa "20/20"-ohjelmassa kokevansa itsensä naiseksi. Hän on ollut puolitoista vuotta hormoniterapiahoidossa, mutta ei ole tehnyt päätöstä sukupuolenkorjausleikkauksesta. Kaksituntista erikoisjaksoa katsoi Yhdysvalloissa lähes 17 miljoonaa katsojaa.


title: Caitlyn Jenner

text: Kesäkuussa 2015 Jenner poseerasi "Vanity Fair" -lehden kannessa naisena ja kertoi ottaneensa nimekseen Caitlyn. Jennerin uusi Twitter-tili keräsi miljoona seuraajaa hieman yli neljässä tunnissa, mikä rikkoi Yhdysvaltain presidentin Barack Obaman vain pari viikkoa aikaisemmin tekemän ennätyksen.


title: Caitlyn Jenner

text: 26. heinäkuuta 2015 Yhdysvalloissa alkoi kahdeksanosainen dokumenttisarja "I Am Cait", joka seuraa Caitlyn Jennerin elämää transnaisena.


title: Caitlyn Jenner

text: 15. syyskuuta 2015 Jenner jätti oikeuteen hakemuksen muuttaa sukupuolekseen virallisesti nainen ja nimekseen Caitlyn Marie Jenner; muutokset tulivat voimaan 25. syyskuuta.


title: Tekninen kirjoittaminen

text: Tekninen kirjoittaminen on teknisen viestinnän osa-alue, jonka avulla kommunikoidaan teknistä tietoa. Usein teknisen kirjoittamisen tuloksena syntyy dokumentaatio, jonka muoto ja sisältö riippuu yleisön ja tuotteen tarpeesta.


title: Tekninen kirjoittaminen

text: Tekninen kirjoittaminen eroaa muusta kirjoittamisesta rakenteensa ja käytetyn kielen perusteella. Tekninen kirjoittaminen on yleisesti ottaen hyvin rakenteellista, jossa käytetään paljon numeroituja otsikoita, kuvia ja erilaisten osien hierarkioita. Käytetty kieli on muodoltaan virallista, eikä siten ilmennä kirjoittajan persoonallisuutta.


title: Tekninen kirjoittaminen

text: Kuten kirjoittamisessa yleensäkin, teknisten kirjoittajien tulee ymmärtää yleisöänsä esimerkiksi käyttäjiä, sekä dokumentin tarkoitusta ja kuvattavaa asiaa, esimerkiksi tuotetta tai ohjelmistoa. Formaatti, organisointi ja tyyli ovat tärkeitä asioita, sillä ne voivat tehdä tekstistä helppolukuisen. Esimerkiksi käyttöohjeissa diagrammit ja erilaiset kuvat auttavat lukijaa. Tekstin tulisi olla saatavilla silloin kun käyttäjä sitä tarvitsee.


title: Tekninen kirjoittaminen

text: Ohjelmistot dokumentoidaan usein online help -teksteinä. Help-teksti kertoo kuinka ohjelmistossa navigoidaan, kuinka tehdään toimenpiteitä ja kuinka eri ohjelmiston näyttöjä/ikkunoita käytetään.


title: Tekninen kirjoittaminen

text: Erilaisia teknisen kirjoittamisen tuotoksia ovat


title: Hymypoika

text: Hymypoika- tai Hymytyttö-veistos on kuvanveistäjä Heikki Niemisen suunnittelema tunnustuspalkinto reilusta ja ystävällisestä toiminnasta kouluyhteisössä.


title: Hymypoika

text: "Hymypojan" idea syntyi, kun taiteilijat Heikki Nieminen ja Pentti Vilppula istuivat kahvilassa ja miettivät, millä tavalla saisivat parempaa palvelua. Puoleksi vitsinä he totesivat palvelun olevan parempaa, jos sen saisi hymyn kanssa. Nieminen ryhtyi piirtämään luonnosta, miltä tällainen hymy näyttäisi ja näin syntyi hymyilevät pojan kasvot, jotka nyt tunnetaan hymypoikapatsaasta. Samana vuonna Heikki Nieminen loi ensimmäisen hymypoikaveistoksen.


title: Hymypoika

text: "Hymypoika"-veistoksia on jaettu Hyvän Toveruuden Kilvan palkinnoiksi vuodesta 1954 lähtien, ja vuotta myöhemmin alettiin jakaa myös "Hymytyttö"-veistoksia.


title: Hymypoika

text: "Hymypoika"- ja "Hymytyttö" -veistosten jakamiskäytännöt vaihtelevat koulusta riippuen. Joissakin kouluissa veistokset jaetaan jokaisella luokalla-asteella, kun taas toisissa ainoastaan esimerkiksi kuudennella luokalla. Patsaan saajan valitsevat luokkatoverit äänestyksen perusteella. Vuonna 2014 kouluihin lähetettiin patsaita 7 000 kappaletta.


title: Hymypoika

text: Veistoksia välittää kouluihin Kehittämiskeskus Opinkirjo, joka on Hyvän Toveruuden Kilpaan ja Hymypoika- ja Hymytyttö -sanamerkkeihin ja -veistoksiin liittyvien tavaramerkkien ja tekijänoikeuksien haltija.


title: Kenneth Kaunda

text: Kenneth David Kaunda (s. 28. huhtikuuta 1924 Chinsali) oli Sambian ensimmäinen presidentti vuosina 1964–1991.


title: Kenneth Kaunda

text: Kaunda syntyi nuorimmaksi kahdeksasta lapsesta. Hänen isänsä oli Malawissa syntynyt Skotlannin kirkon lähetyssaarnaaja ja opettaja. Kaunda opiskeli opettajaksi ja toimi ammatissa muun muassa kaksi vuotta Tanganjikassa. Hän ehti nousta merkittäväksi vaikuttajaksi Pohjois-Rhodesian afrikkalaisessa kansalliskongressissa, mutta perusti lokakuussa 1958 Sambian afrikkalaisen kansalliskongressin, joka kiellettiin maaliskuussa 1959. Kaunda sai yhdeksän kuukauden vankeustuomion, jonka hän suoritti ensin Lusakassa, sitten Salisburyssa. Hän oli jo aiemmin saanut vuonna 1955 kahden kuukauden tuomion Harry Nkumbulan kanssa.


title: Kenneth Kaunda

text: Vapauduttuaan tammikuussa 1960 Kaundasta tuli perustamansa Yhdistyneen kansallisen itsenäisyyspuolueen (UNIP) puheenjohtaja. Hänet nimitettiin sittemmin pääministeriksi ja 24. lokakuuta 1964 itsenäisen Sambian ensimmäiseksi presidentiksi. Hän teki laittomaksi Alice Lenshinan johtaman Lumpan kirkon. Vuoden 1968 vaalien väkivaltaisuuksien jälkeen Kaunda kielsi kaikki puolueet lukuun ottamatta omaansa, ja vuonna 1972 hän teki Sambiasta virallisesti yksipuoluejärjestelmän. Päätökseen vaikutti Simon Kapwepwen lähteminen puolueesta ja kilpailevan Yhdistyneen edistyspuolueen perustaminen. Kaunda julkaisi useampia kirjoja ”sambialaisesta humanismista”.


title: Kenneth Kaunda

text: Kaunda toimi vuosina 1970–1973 Sitoutumattomien maiden liikkeen puheenjohtajana. Hän oli merkittävä apartheidin vastustaja, ja vapauduttuaan vankilasta Nelson Mandela teki vuonna 1990 ensimmäisen ulkomaanmatkansa juuri Sambiaan 27. helmikuuta.


title: Kenneth Kaunda

text: Kaunda kansallisti Sambian kuparituotannon ja tuki eteläisen Afrikan mustia vapaustaistelijoita. Hän vastusti Rhodesian valkoista vähemmistöhallitusta ja tapasi elokuussa 1976 Etelä-Afrikan pääministeri B. J. Vorsterin sekä 30. huhtikuuta 1982 uuden pääministeri Pieter Willem Bothan. Vuonna 1991 järjestetyissä monipuoluevaaleissa Kaundan korvasi Sambian presidenttinä Frederick Chiluba.


title: Kenneth Kaunda

text: Kaunda vetäytyi maansa politiikasta saatuaan syytöksiä osallisuudesta vuoden 1997 epäonnistuneeseen vallankaappausyritykseen. Hän joutui sen yhteydessä pidätetyksi.


title: Kenneth Kaunda

text: Kaunda teki valtiovierailun Suomeen heinäkuussa 1968 ensimmäisenä päiväntasaajan eteläpuolisen valtion päämiehenä.


title: John Tembo

text: John Zenus Ungapake Tembo (s. 14. syyskuuta 1932) on Malawin tärkeimmän oppositiopuolue "Malawin kongressipuolueen" puheenjohtaja. Hän aloitti poliittisen uransa jo ennen valtion itsenäistymistä.


title: John Tembo

text: Tembolla oli läheiset suhteet Malawin entiseen presidentti Hastings Bandaan. Hän oli 20. toukokuuta 2004 ehdokkaana Malawin presidentinvaaleissa ja sijoittui Bingu wa Mutharikan jälkeen toiseksi saaden 27,1 % äänistä. Myös 2009 Tembo oli Mutharikan merkittävin haastaja.


title: Ricardo Gallego

text: Ricardo Gallego Redondo (s. 8. helmikuuta 1959) on espanjalainen entinen jalkapalloilija.


title: Ricardo Gallego

text: Seurajoukkue uransa aikana Gallego pelasi Castillassa (78–80), Real Madridissa (80–89), Udinese Calciossa (89–90) ja Rayo Vallecanossa (90–92). Espanjan maajoukkueessa Gallego pelasi vuosien 1982 ja 1988 välillä 42 ottelua ja teki 2 maalia. Hän edusti maataan kahdesti MM-kisoissa (1982 ja 1986) ja kahdesti EM-kisoissa (1984 ja 1988).


title: Miria Obote

text: Miria Kalule Obote (s. 16. heinäkuuta 1936) on ugandalainen poliitikko ja Milton Oboten leski.


title: Miria Obote

text: Obote palasi Ugandaan lokakuussa 2005 20-vuotisen maanpaon jälkeen Milton Oboten hautajaisiin. 28. marraskuuta Obote valittiin puheenjohtajaksi "Uganda People's Congress" -puolueeseen, jota hänen miehensä oli johtanut kuolemaansa saakka.


title: Miria Obote

text: Obote oli presidenttiehdokkaana, mutta sai vain 0,6 % äänistä 23. helmikuuta 2006 pidetyissä vaaleissa, jotka voitti Yoweri Museveni.


title: The Collection (Judas Priest)

text: The Collection on vuonna 1989 julkaistu Judas Priestin kokoelmalevy, joka sisältää kappaleita yhtyeen kahdelta ensimmäiseltä albumilta, "Rocka Rollalta" (1974) ja "Sad Wings of Destinyltä" (1976). Kokoelman julkaisi vanha levy-yhtiö ilman yhtyeen lupaa.


title: Tekninen kirjoittaja

text: Tekninen kirjoittaja on henkilö, joka kirjoittaa työkseen teknistä tekstiä.


title: Tekninen kirjoittaja

text: Teknisiä kirjoittajia on yleensä yrityksissä, joissa on tuotekehitystä tai ohjelmistonkehitystä. Teknisten kirjoittajien työpaikkojen määrä seuraa insinöörien, ohjelmistosuunnittelijoiden työpaikkojen määrää. Erityisesti teknisten kirjoittajien työpaikkojen määrä lisääntyi 1990-luvulla, dotcom-kuplan ja Y2K-ongelmien aikoihin. Suurin osa Suomen teknisistä kirjoittajista työskentelee it-alalla.


title: Tekninen kirjoittaja

text: Useat yritykset ovat ulkoistaneet teknistä kirjoittamista keskittyen omaan ydinosaamiseensa.


title: Tekninen kirjoittaja

text: Teknisiltä kirjoittajilta vaaditut taidot ovat moninaisia: heiltä odotetaan hyvää kirjoitustaitoa, kykyä ymmärtää tekniikkaa, esimerkiksi yrityksen tuotteita ja ohjelmistoja, sekä kykyä ymmärtää asiantuntijoita ja muokata heiltä saatua tietoa lukijoille sopivaan muotoon. Englannin kielen taito on usein perusedellytys, koska monet tuotettavat tekstit ovat englanninkielisiä.


title: Tekninen kirjoittaja

text: Teknisen kirjoittajan työ saattaa joidenkin tehtävien osalta sivuta myös copywriterin työtehtäviä, joskin nämä ovat lähtökohtaisesti enemmänkin erikoistuneita kaupalliseen tekstiin.


title: Ensimmäisen liittokunnan sota

text: Ensimmäisen liittokunnan sota käytiin 1792–1797. Napoleonin Italiaan maaliskuusta 1796 tekemän ja huhtikuuhun 1797 sotaretken tuloksena Lombardia joutui Ranskan vallan alaiseksi 1796, mitä kesti vuoteen 1814. Myös Alankomaat joutui Ranskan vallan alaiseksi vuonna 1795. Siitä muodostettiin Batavian tasavalta. Ensimmäiseen liittokuntaan kuuluivat Ison-Britannian, Itävallan, Preussin ja Espanjan (kaksi jälkimmäistä vuoteen 1795 asti) sekä pienempiä valtioita.


title: Ensimmäisen liittokunnan sota

text: Sodan tuloksena solmittiin Itävallan ja Ranskan kesken lokakuussa 1797 Campo Formion rauha. Venetsia siirtyi Itävallan Habsburgien vallan alaiseksi.


title: Ensimmäisen liittokunnan sota

text: Ranskan vallankumouksen jälkeen 1789 Euroopan valtiot pitivät Ranskaa heikkona maana, joka ei sisäisten kiistojensa vuoksi pystynyt ylläpitämään ulkosuhteitaan. Asennetta kuvasi Venäjän keisarinnan Katariina Suuren lausahdus, että 10 000 sotamiestä riittäisi sammuttamaan "kamalan rovion" Ranskassa. Pyhän saksalais-roomalaisen keisarikunnan keisarin Leopold II ja Preussin kuningas Fredrik Vilhelm II antoivat elokuussa 1791 Ranskan vallankumousta vastaan suunnatun Pillnitzin julistuksen, joka vahvisti ranskalaisten käsitystä näiden suurvaltojen vallankumoukselle muodostamasta uhasta.


title: Ensimmäisen liittokunnan sota

text: Ranska julisti sodan Habsburgien hallitsemalle Itävallalle 20. huhtikuuta 1792. Preussin kuningaskunta liittyi taisteluihin Itävallan rinnalle muutamaa viikkoa myöhemmin. Preussin ja Itävallan liittouma laajeni alle vuodessa käsittämään Hollannin, Ison-Britannian ja Espanjan. Britannian syitä olivat strategisten etujen lisäksi ideologiset seikat kuten Ludvig XVI:n teloitus, jota he pitivät rikoksena inhimillisyyttä ja kuningasvaltaa vastaan. Lisäksi ne pyrkivät estämään Itävallan Alankomaiden (nyk. Belgia) joutumisen Ranskan vallan alle.


title: Ensimmäisen liittokunnan sota

text: Kenraali Charles-François Dumouriez valmisteli hyökkäyksen Itävallan Alankomaihin, jossa Ranska odotti paikallisväestön nousevan kapinaan Itävallan hallintoa vastaan. Vallankumous oli kuitenkin heikentänyt Ranskan armeijaa. Lisäksi miehistön karkuruus oli vakavana ongelmana. Kaikesta huolimatta lukuisia Euroopan maita kerännyt liittokunta ei pärjännyt Ranskalle, joka saavutti lukuisia tärkeitä voittoja ja oli miehittänyt vuoteen 1795 mennessä niin Belgian, Alankomaat kuin koko Reinin länsipuolisen Saksan. Syitä tähän olivat niin Ranskan vahvuus kuin liittokunnan heikkous, joka näkyi taitavien johtajien puutteesta sekä liittokunnan jäsenvaltioiden huonosta yhteistyöstä. Lisäksi Puolan jaot vuosina 1793 ja 1795 auttoivat Ranskaa, sillä ne vetivät eurooppalaisten katseet toisaalle. Ranska vahvistui lopulta niin paljon, ettei Preussi uskaltanut hyökätä sen kimppuun peläten nimellisen liittolaisensa Itävallan hyökkäystä. Preussi olikin ensimmäinen rauhansopimuksen tehnyt liittokunnan jäsen (Baselin rauha), jota seurasivat pian myös Espanja ja Hollanti. Rauhansopimuksessa Preussi jätti Ranskalle kaikki Reinin länsipuolelle kuuluneet alueensa sillä ehdolla, että se saisi korvauksia muualta Saksasta. Iso-Britannia ja Itävalta olivat ainoat sotaa jatkaneet maat.


title: Ensimmäisen liittokunnan sota

text: Vuoden 1796 alussa Ranska oli liittänyt Belgian ja Reininmaan lisäksi itseensä Savoijin ja Nizzan. Nämä valloitukset olivat tosin ristiriidassa tasavaltalaisen perustuslain vaatimuksen kanssa, ettei maa ryhdy ikinä hyökkäyssotaan, tosin ne kierrettiin mm. väittämällä sodanjulistuksen Itävaltaa vastaan olleen "vapaan kansakunnan puolustautuminen kuninkaan epäoikeudenmukaista hyökkäystä vastaan".


title: Ensimmäisen liittokunnan sota

text: Itävaltaa vastaan lähetettävien joukkojen komentajaksi nimettiin nuori kunnianhimoinen kenraali Napoléon Bonaparte. Ranska karkotti itävaltalaiset Pohjois-Italiasta vuodessa, joten sota oli maalle menestys ja tärkeä merkkipaalu Napoleonin sotilasuralle. Samalla Napoleon perusti Luoteis-Italiaan kaksi Ranskan satelliittivaltiota; Ligurian ja Cisalppisen tasavallan. Ranskan ja Itävallan välinen rauhansopimus solmittiin Campo Formiossa lokakuussa 1797. Sopimuksen mukaan Itävalta luovutti Belgian Ranskalle ja tunnusti Ranskan satelliitit, mistä korvauksena Itävallalle annettiin Venetsian tasavalta ja salainen lupaus, ettei Preussille anneta korvaukseksi muita Reininmaan saksalaisalueita. Campo Formion rauhan jälkeen enää Britannia soti Ranskaa vastaan.


title: Indulis Emsis

text: Indulis Emsis (s. 2. tammikuuta 1952) on latvialainen poliitikko. Hän kuuluu Latvian vihreään puolueeseen ja on parlamentti Saeiman nykyinen puhemies. Hän toimi maaliskuusta joulukuuhun 2004 maansa pääministerinä.


title: Indulis Emsis

text: Emsis opiskeli Latvian yliopistossa, valmistui biologiksi ja toimi vuoteen 1990 ympäristötieteiden tutkijana. Hän oli perustamassa Vihreitä ja on yhä yksi sen kolmesta puhemiehestä.


title: Indulis Emsis

text: Emsis oli ensimmäinen vihreä pääministeri missään maassa. Häntä seurasi Kansanpuolueen Aigars Kalvītis.


title: Konvicted

text: Konvicted on yhdysvaltalaisen R&B -artisti Akonin toinen studioalbumi, joka julkaistiin 14. marraskuuta 2006.


title: Konvicted

text: Albumilta on julkaistu kuusi singleä: "Smack That" (feat. Eminem), "I Wanna Love You" (feat. Snoop Dogg), "Don't Matter", "Mama Africa", "Never Took the Time" ja "I Can't Wait" (feat. T-Pain). Albumista on julkaistu myös "Platinim Edition" elokuussa 2007, josta taas julkaistiin single "Sorry, Blame It on Me". Albumi myi ensimmäisellä viikollaan 284,000 kappaletta. Albumia on myyty maailmanlaajuisesti 3 miljoonaa kappaletta.


title: Toisen liittokunnan sota

text: Toisen liittokunnan sota oli vuonna 1799 alkanut sota Ranskan tasavallan ja toisen liittokunnan, johon kuuluivat Iso-Britannia, Itävalta, Venäjä ja Ottomaanien valtakunta, välillä Ranskan vallankumoussodissa. Sota päättyi vuonna 1801, jolloin rauhansopimuksella vahvistettiin Ranskan omistus vuoteen 1793 mennessä vallatuilla alueilla.


title: Toisen liittokunnan sota

text: Liittoutuneiden sotatoimet menestyivät kohtuullisesti, kunnes Venäjä irtautui liittokunnasta 1799 ja Napoleon nousi valtaan Ranskassa. Napoleon kenraaliensa avustamana torjui kaikki liittokunnan hyökkäykset. Lunévillen rauhassa Ranska sai pitää voittamansa alueet ja se sai vielä lisäksi Toscanalta alueita sekä Itävallalta Venetsian ja osan Dalmatian rannikkoa. Britannian kanssa Ranska teki rauhan Amiensissa maaliskuussa 1802, mikä aloitti neljäntoista kuukauden rauhanjakson Euroopassa. Rauha päättyi toukokuussa 1803 Britannian ja Ranskan aloittaessa sotatoimet uudelleen.


title: Toisen liittokunnan sota

text: Ranskan lakiasäätäväneuvosto julisti 20. huhtikuuta 1792 sodan Itävallalle, mikä aloitti ensimmäisen liittokunnan sodan (1792–1798). Sotaan osallistuivat lähes kaikki Euroopan valtiot, joiden kanssa Ranskalla oli yhteistä rajaa, sekä Portugali ja Ottomaanien valtakunta. Sodan alussa liittokunnan saamista voitoista huolimatta Ranskan onnistui torjua hyökkäykset ja vallata uusia alueita, joista Ranska teki tasavaltoja suojaamaan sen rajoja. Pohjois-Italiassa Napoleonin onnistui ajaa Itävallan joukot takaisin, minkä seurauksena solmittiin 17. huhtikuuta 1797 Leobenin välirauha ja lokakuussa Campo Formion rauha.


title: Toisen liittokunnan sota

text: Kesäkuussa 1798 Napoleonin johtamat joukot nousivat maihin Egyptissä, jossa joukot jäivät saarroksiin. Napoleonin palattua Ranskaan joukot antautuivat.


title: Toisen liittokunnan sota

text:
Campo Formion rauhan allekirjoittajat välttivät sotatoimia lokakuusta 1797 aina maaliskuuhun 1799.
Britannia ja Itävalta kokosivat vuonna 1798 uuden liittokunnan Ranskaa vastaan, mihin liittyi myös Venäjän keisarikunta. Ensimmäisen vuoden aikana sotatoimet keskittyivät Molempain Sisiliain kuningaskuntaa vastaan.


title: Toisen liittokunnan sota

text: Mannermaalla liittokunta teki vuonna 1799 useita iskuja kuten Italian ja Svetisin sotaretket ja Brittiläis-venäläinen maihinnousu Alankomaihin. Venäjän armeijan kenraali Aleksandr Suvorov aiheutti joitakin tappioita ranskalaisille Italiassa pakottaen heidät vetäytymään Alppien taakse. Alankomaissa menestys oli heikkoa brittien vetäydyttä pois Castricumin tappion jälkeen. Sveitsissä venäläiset saavuttivat aluksi voittoja, mutta joutuivat saarroksiin Zürichin toisessa taistelussa. Takaiskut sekä brittien vaatimukset Itämeren kauppasaarrosta irrottivat Venäjän liittokunnasta.


title: Toisen liittokunnan sota

text: Napoleon valtasi Syyrian, mutta epäonnistui Acran valtauksessa. Napoleon vetäytyi Egyptiin, jossa hän torjui joukkoineen brittiläis-turkkilaisen maihinnousun. Tiedot Ranskan poliittisesta ja sotilaallisesta tilanteesta pakottivat Napoleonin palaamaan Ranskaan ja jättämään joukkonsa ilman johtoaan. Napoleon teki kansansuosionsa huipulla ja armeijan tuella vallankaappauksen julistautuen ensimmäiseksi konsuliksi.


title: Helovahakkaat

text: Helovahakkaat ("Hygrocybe") on vahakkaisiin kuuluva suursienisuku metsävahakkaat ("Hygrophorus")- ja niittyvahakkaat ("Camarophyllus")- sukujen ohella. Hygrocybe-sukuun luetaan enimmäkseen näyttäviä kulttuurisieniä kuten papukaijavahakas ja kartiovahakas. Nämä eroavat muista vahakkaista käytännössä siten, että ne ovat värikkäitä ja näyttäviä aukean paikan sieniä. Eräät lajit ovat kelpo ruokasieniä, kun taas kartiovahakasta pidetään lievästi myrkyllisenä. Vahakkaiden sukulaisuussuhteet ovat työn alla.


title: Genocide

text: Genocide on jälleen yksi Judas Priestin entisen levy-yhtiön julkaisemista kokoelmista. Se sisältää kaikki kahden ensimmäisen albumin ("Rocka Rolla" ja "Sad Wings of Destiny") kappaleet sekä "Diamonds And Rust" -kappaleen varhaisen version.


title: Genocide

text: CD 1


title: Genocide

text: Kaikki kappaleet julkaistiin alun perin vuonna 1974 albumilla Rocka Rolla.


title: Genocide

text: CD 2


title: Kääpiökoira

text: Kääpiökoirat ovat erityisen pienikokoisia koirarotuja, joista monet ovat isompien rotujen kääpiömuotoja. Kääpiökoiria pidetään useimmiten seurakoirina ja niitä kutsutaan joskus myös sylikoiriksi. Kansainvälinen koirajärjestö FCI luokittelee kääpiokoirat FCI-ryhmään 9 ”Seurakoirat ja kääpiökoirat”.


title: Kääpiökoira

text: Englanniksi kääpiökoiria kutsutaan ”lelukoiriksi” ("toy dogs") ja myös joidenkin kääpiökoirarotujen nimessä esiintyy sana "toy". Kääpiökoirat ovat kuitenkin koostaan huolimatta koiria, ja niillä voi olla voimakas suojelus- tai vahtimisvietti. Huonosti koulutetut, purevat yksilöt voivat olla jopa vaarallisia. "Toy" tarkoittaakin enemmän kääpiötä kuin lelua, ja tässä merkityksessä sitä on käytetty kääpiökoiriin liittyen ainakin vuodesta 1863 alkaen.


title: Kääpiökoira

text: Kääpiökoirien jalostuksessa on yleensä keskitytty pienen koon lisäksi miellyttävään ulkomuotoon. Esimerkiksi italianvinttikoirat ja kääpiöspanielit ovat suurempien vastineittensa pienoiskuvia. Jotkin kääpiökoirarodut on kuitenkin kehitetty aivan tiettyä tarkoitusta varten: esimerkiksi tiibetinspanieleita käytettiin alun perin rukouspyörien vetämiseen.


title: Kääpiökoira

text: Kääpiökoirat eivät ole ainoastaan nykyaikainen ilmiö. Jo 4 000 vuotta sitten kiinalaisilla oli pieniä ”leijonakoiria”, jotka muistuttavat suuresti nykyisiä kiinanpalatsikoiria. Kääpiökoirien alkuperän uskotaankin olevan Aasiassa, todennäköisesti juuri Kiinassa. Myös antiikin roomalaiset pitivät sylikoiria. Myöhempinä aikoina sylikoirat olivat erityisen suosittuja aatelisnaisten keskuudessa. Tunnettuja kääpiökoirien suosijoita ovat olleet muun muassa Skotlannin kuningatar Maria, Britannian kuningatar Viktoria ja Ranskan kuningatar Marie Antoinette, Pompadourin markiisitar ja Venäjän viimeinen keisarinna Aleksandra. Kiinan keisarinnan saavuttua hoviinsa sadat pienet japanese chin -tyypiset koirat seisoivat takatassuillaan, kunnes hän oli istuutunut.


title: Kääpiökoira

text: Kanarialaisen bichon frisén lisäksi bichon-rotuihin luokitellaan italialainen bolognese, madagaskarilainen coton de tuléar, kuubalainen havannankoira, ranskalainen löwchen ja Välimeren alueen maltankoira.


title: Kääpiökoira

text: Belgialaisiin griffoneihin kuuluvat karkeakarvaiset griffon belge ja griffon bruxellois sekä lyhytkarvainen petit brabancon.


title: Kääpiökoira

text: Bulldoggi-tyyppisiä kääpiökoiria ovat amerikkalainen bostoninterrieri, mopsi ja ranskanbulldoggi.


title: Kääpiökoira

text: Eräs tyyppiesimerkki kääpiöspanieleista ovat englantilaiset kääpiöspanielit, joihin kuuluvat cavalierkingcharlesinspanieli ja kingcharlesinspanieli. Mannermaisiin kääpiöspanieleihin ("epagneul nain continental") luokitellaan ranskalaiset papillon ja phalène. Myös tiibetinspanielia ja japanese chiniä pidetään kääpiöspanielina. FCI:n ulkopuolisista roduista tähän kategoriaan kuuluu markiesje.


title: Kääpiökoira

text: Kääpiöterriereihin lukeutuvat muiden muassa amerikankarvatonterrieri, amerikankääpiöterrieri, silkkiterrieri ja yorkshirenterrieri sekä FCI:n mukaan myös englanninkääpiöterrieri.


title: Kääpiökoira

text: Griffonmaisesta ulkonäöstään huolimatta apinapinseri on pinserityyppinen kääpiökoira. Muita vastaavia rotuja ovat kääpiöpinseri ja kääpiösnautseri. Rotutyypillisesti englanninkääpiöterrieri muistuttaa enemmän kääpiöpinseriä kuin terrieriä, kuten myös tšekkiläinen prahanrottakoira.


title: Metal Works ’73–’93

text: Metal Works '73-'93 on Judas Priest-yhtyeen virallinen kokoelma-albumi vuodelta 1993. Yhtyeen jäsenet Rob Halford, K.K. Downing, Glenn Tipton ja Ian Hill ovat valinneet albumin kappaleet ja kommentoivat niitä kansilehdessä. Kahdelta ensimmäiseltä albumilta ei ole mukana yhtään kappaletta alkuperäisversiona, koska ne on tehty eri levy-yhtiölle. Näin ollen kokoelma käsittää vuodet 1977–1990.


title: Zheng Xiaoyu

text: Zheng Xiaoyu (21. joulukuuta 1944 – 10. heinäkuuta 2007) oli kiinalainen poliitikko. Hän toimi vuosina 2003–2005 Valtion lääke- ja elintarvikeviraston johtajana.


title: Zheng Xiaoyu

text: Xiaoyu syntyi Fuzhoussa, Fujianissa, ja valmistui Fudanin yliopistosta vuonna 1968. Hän liittyi Kiinan kommunistiseen puolueeseen marraskuussa 1979.


title: Zheng Xiaoyu

text: Toukokuussa 2007 Xiaoyu tuomittiin kuolemaan korruptioon liittyvistä syytteistä. Tuomiosta tehty valitus hylättiin 22. kesäkuuta ja hänet teloitettiin 10. heinäkuuta.


title: Prisoners of Pain

text: Prisoners of Pain on Judas Priestin kokoelma-albumi.


title: Luettelo alkoholiin kuolleista henkilöistä

text: Tämä on luettelo julkisuuden henkilöistä, jotka ovat kuolleet joko alkoholismin aiheuttamiin haittoihin tai alkoholimyrkytykseen. Luetteloon on merkitty vain kuolinpäivä.


title: Steven Fletcher (poliitikko)

text: Steven John Fletcher (s. 17. kesäkuuta 1972) on kanadalainen poliitikko. Hän kuuluu konservatiiviseen puolueeseen ja on ollut vuodesta 2004 parlamentin edustajainhuoneen jäsen.


title: Steven Fletcher (poliitikko)

text: Fletcher syntyi Rio de Janeirossa, Brasiliassa, kanadalaiselle insinööri-isälle. Hän kasvoi Manitobassa ja valmistui Manitoban yliopistosta vuonna 1995. Hän on ollut vuodesta 1996 neliraajahalvaantunut Manitobassa sattuneen hirvikolarin seurauksena. Hänen puhekykynsä palautui kuntoutuksessa.


title: Steven Fletcher (poliitikko)

text: Fletcher tuli vuonna 2001 ja uudelleen vuonna 2003 valituksi Manitoban "Progressive Conservative Partyn" puheenjohtajaksi. Parlamenttiin hänet on valittu vuosina 2004, 2006 ja 2011. Hän on parlamentin ensimmäinen neliraajahalvaantunut jäsen.


title: The Best of Judas Priest: Living After Midnight

text: The Best Of Judas Priest: Living After Midnight on Judas Priestin kokoelma vuodelta 1997. Se julkaistiin uudelleen vuonna 2003 erilaisella kappalejärjestyksellä ja lisäkappaleilla.


title: Räihäranta

text: Räihäranta (nyk. ) on entinen Suomen kylä luovutetun entisen Vuokselan kunnan länsiosassa ja nykyinen taajama Leningradin alueen Käkisalmen piirin Kuninkaanristin eli Romaškin maalaiskunnassa. Se sijaitsee Vuoksen eteläisen laskuhaaran rannalla vähän Kuninkaanristin taajaman (ent. kylän) eteläpuolella. Suomeen kuuluessaan Räihäranta rajoittui luoteessa Kontulaan, idässä Sakkolan kuntaan ja Kottilaan, etelässä Vuokseen, jonka toisella puolella oli Noisniemen kylä (nyk. Mys). Nykyinen Pontonnojen taajama on Suomen Räihärantaa laajempi ja käsittää myös entisten Kontulan ja Kottilan kylien alueita.


title: Räihäranta

text: Räihärannan kylässä oli 1930-luvulla runsaat 30 taloa. Kylän alue on mäkistä ja kumpuilevaa, jonka maisemaa hallitsee kylän eteläpuolella virtaava 600–1 200 metriä leveä Vuoksi. Kylän talot sijaitsivat rantaan laskevassa rinteeseessä 1–2 kilometrin etäisyydellä rannasta.


title: Räihäranta

text: Suurin osa asukkaista sai elantonsa maa- ja metsätaloudesta. Sivuelinkeinona harjoitettiin hevoskauppaa. Kalastusta harjoitettiin omaan tarpeeseen. Läheinen Kiviniemen varuskunta oli tärkeä "kauppakumppani" kyläläisille, sinne myytiin muun muassa voita, omenoita ja pähkinöitä. Puuta myytiin Äyräpään Pölläkkälän sahoille. Kylässä toimivat Komosen ja Vepsän sahalaitokset, joiden tuotanto meni pääasiassa kylän omaan tarpeeseen, mutta toisinaan myös oman paikkakunnan ulkopuolelle. Myllyojassa sijaitsi mylly, jonka lisäksi oli kotitarvemyllyjä. Räihärannassa oli kansakoulu, joka oli kylän toiminnallinen keskus. Omaa kauppaa kylässä ei ollut, vaan lähin kauppa oli Kontulassa.


title: Räihäranta

text: Räihärannan kautta kulki maantie länteen Kontulan ja Ristniemen lossin kautta Vuokselan kirkonkylään Virkkilään ja itään Sakkolan Viiksanlahteen. Lisäksi Noisniemen lossin välityksellä pääsi Vuoksen yli etelään Noisniemen kylään.


title: Räihäranta

text: Ennen Vuokselan kunnan perustamista vuonna 1914 kylä kuului Sakkolan kuntaan. Talvisodassa Räihärantaa ei vallattu, mutta vuoden 1940 rauhansopimuksen mukaan se oli kuitenkin luovutettava. Väestö oli evakuoitu jo sodan aikana muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 oli alue taas luovutettava ja väestö evakuoitava.


title: Lenín Moreno

text: Lenín Voltaire Moreno Garcés (s. 19. maaliskuuta 1953) on Ecuadorin presidentti vuodesta 2017 ja entinen varapresidentti. Hänet valittiin varapresidentiksi vaaleissa 26. marraskuuta 2006 samalla, kun Rafael Correa valittiin presidentiksi. Varapresidenttinä häntä edelsi Alejandro Serrano.


title: Lenín Moreno

text: Moreno joutuu liikkumaan pyörätuolilla. Hän loukkaantui tultuaan ammutuksi selkään ryöstöyrityksen yhteydessä vuonna 1998. Vuonna 2012 Moreno oli ehdolla Nobelin rauhanpalkinnon saajaksi vammauteneiden hyväksi tekemänsä työn takia.


title: Lenín Moreno

text: Vuoden 2017 presidentinvaaleissa hän voitti toisella kierroksella niukasti konservatiivien ehdokkaan pankkiiri Guillermo Lasson. Vaalien aikaan oppositio arveli, että Morenosta saatta tulla edeltäjänsä Rafael Correan sätkynukke. Moreno alkoi kuitenkin vetää omaa linjaansa, ja asettaa edellisen hallinnon huippunimiä syytteisiin korruptiosta. Marraskuussa 2017 Morenon ja Correon puolue erotti Morenon puoluejohtajan paikalta.


title: Transfennica

text: Oy Transfennica Ab on Transfennica Nederland B.V:n omistuksessa oleva suomalainen laivayhtiö. Yhtiön kotipaikka sijaitsee Helsingissä. Transfennica Nederland B.V. on alankomaalaisen Spliethoff-varustamokonsernin kokonaan omistama tytäryhtiö. Transfennica siirtyi uuden omistajan haltuun kesäkuussa 2002, kun Transfennica Nederland B.V. hankki 51 % Transfennican osakkeista. Transfennica Nederland B.V. perustettiin tätä yrityskauppaa varten.


title: Transfennica

text: Transfennica on erikoistunut kuljettamaan metsäteollisuuden tuotteita Suomesta muualle Eurooppaan. Yhtiö kuljettaa myös esimerkiksi autoja, perävaunuja sekä raskaita siirrettäviä laitteistoja.


title: Transfennica

text: Transfennica liikennöi seuraaviin eurooppalaisiin satamiin: Rauma, Hanko, Kotka, Pietari, Paldiski, Gdynia, Lyypekki, Antwerpen ja Tilbury.


title: Transfennica

text: Vuonna 1976 Suomen metsäteollisuuden yhteiset myyntiyhdistykset Finnpap, Finnboard, Finncell ja Converta päättivät yhdistää kaikki Suomen metsäteollisuuden vientitoimitukset samaan varustamoon ja perustivat Oy Transfennica Ab:n. Tavoitteena oli vähentää kuluja ja kehittää palveluja.


title: Transfennica

text: Vuonna 1994 Finnpap ja Finnboard myivät osakkeensa UPM:lle, Metsä-Serlalle, Myllykoski Paper Oy:lle ja Oy Metsä-Botnia Ab:lle. Samana vuonna Transfennica laajensi tarjontaansa metsäyhtiöiden ulkopuolelle. Transfennica perusti ensimmäiset ulkomaiden toimipisteet Belgiaan, Saksaan ja Englantiin vuonna 1996. Vuonna 2002 alankomaalainen Spliethoff osti 51 % Transfennican osakkeista.


title: Royston Drenthe

text: Royston Ricky Drenthe (s. 8. huhtikuuta 1987 Rotterdam, Etelä-Hollanti, Alankomaat) on alankomaalainen jalkapalloilija, joka edustaa Englannin Valioliigassa pelaavaa Evertonia lainasopimuksella espanjalaisesta Real Madridista. Drenthen pelipaikka on kentän vasemmalla laidalla, jossa hän kykenee pelaamaan laitalinkin että laitapuolustajan roolissa.


title: Royston Drenthe

text: Drenthe edusti juniorina Neptunusta, Feyenoordia ja Excelsioria. Hänen ammattilaisuransa alkoi kaudella 2005–2006 Feyenoordissa. Kaudella 2006–2007 hän pelasi 26 pääsarjaottelua ja oli yksi muutoin vaisun kauden pelanneen joukkueen valopilkkuja.


title: Royston Drenthe

text: Drenthen siirtymisestä espanjalaisseura Real Madridiin huhuttiin pitkin kesää 2007 ja lopulta elokuussa hän teki viisivuotisen sopimuksen seuran kanssa. Real Madrid maksoi Feyenoordille 14 miljoonan euron siirtokorvauksen. Madridilaisseurassa hän sai ensimmäisen kolmen kauden ajan varsin maltillisesti peliaikaa pääasiassa vaihtopelaajana. Kaudella 2007–2008 hän voitti joukkueen kanssa Primera Divisiónin mestaruuden.


title: Royston Drenthe

text: Kaudeksi 2010–2011 Drenthe lainattiin juuri paluun korkeimmalle sarjatasolle tehneeseen Hérculesiin ja kaudeksi 2011–2012 englantilaiseen Evertoniin.


title: Royston Drenthe

text: Drenthe kuului alle 21-vuotiaiden Euroopan-mestaruuden voittaneeseen Alankomaiden joukkueeseen kesäkuussa 2007. Vasemmalla laidalla juoksuillaan jatkuvasti vastustajille ongelmia aiheuttanut Drenthe valittiin EM-turnauksen parhaaksi pelaajaksi. Vuonna 2008 hän osallistui Pekingin olympialaisiin.


title: Royston Drenthe

text: Drenthe teki ensiesiintymisensä aikuisten maajoukkueessa 17. marraskuuta 2010 ystävyysottelussa Turkkia vastaan.


title: Royston Drenthe

text: Drenthen vanhemmat ovat lähtöisin Surinamesta, joka on Alankomaiden entinen siirtomaa. Hänen pikkuveljensä Giovanni Drenthe pelaa Surinamen maajoukkueessa.


title: Royston Drenthe

text:
Drenthe on levyttänyt alankomaalaisen rap-muusikon U-Niqin kanssa kappaleen ”Tak Taki”, joka julkaistiin U-Niqin albumilla "Het Kapitalisme" (2008).
Vuonna 2011 Drenthe levytti kappaleen tyttärestään kappaleen nimi oli Jemay-Lee. Drenthe on tehnyt kappaleeseen musiikkivideon.


title: Raahen museo

text: Raahen museo on vuonna 1862 Carl Robert Ehrströmin perustama meriaiheinen museo, joka sijaitsee Raahen keskustan tuntumassa Pikkulahden rannalla. Museo siirtyi 1900-luvun alussa toimimaan nykyiselle paikalleen Raahen tulli- ja pakkahuoneen rakennukseen, joka oli valmistunut 1848. Museo on Suomen vanhin yliopistojen ulkopuolinen museo.


title: Raahen museo

text: Kaikkiaan museon kokoelmissa on noin 15 000 esinettä. Suurin osa esineistöstä on 1800-luvulta, jolloin Raahe oli merkittävä laivanvarustajakaupunki. Tuon aikakauden esineet ovat enimmäkseen kaukomailta alusten miehistöjen tuomia matkamuistoja ja tarve-esineitä. Tunnetuin ja arvokkain museon esineistä oli ”Wanha herra”, joka on maailman vanhin säilynyt sukelluspuku. Se on valmistettu vasikannahasta 1700-luvulla. Wanha herra sijaitsee nykyään Raahen Kruununmakasiinin museossa.


title: Lasten Eurovision laulukilpailu

text: Lasten Eurovision laulukilpailu (, ) on Euroopan yleisradiounionin eli EBU:n järjestämä laulukilpailu, jossa kutakin maata edustaa 10–14-vuotias lapsi. Se käydään pääosin samalla tavalla kuin perinteinen Eurovision laulukilpailu, mutta kappaleen tekijän on oltava mukana esityksessä ja kappale on laulettava maan omalla kielellä. Lisäksi kilpailu poikkeaa aikuisten euroviisuista muun muassa siltä osin, että kilpailun järjestäjämaa valitaan erikseen, eli edellisen vuoden voittajamaa ei saa automaattisesti järjestettäväkseen seuraavaa kilpailua. Useimmissa osallistuvissa maissa käydään esikarsintakilpailut, joissa valitaan maan edustaja kansainvälisesti lähetettävään loppukilpailuun. Suomi ei ole vielä osallistunut kertaakaan Lasten Eurovision laulukilpailuihin.


title: Lasten Eurovision laulukilpailu

text: Lasten Eurovision laulukilpailun juuret ovat Tanskassa vuosina 2000 ja 2001 järjestetyssä MGP Nordic -laulukilpailussa, joka oli lasten versio Eurovision laulukilpailun karsinnasta. Vuonna 2002 kilpailu laajeni naapurimaihin, kun mukaan otettiin lauluja myös Ruotsista ja Norjasta, kolme kustakin maasta. Euroopanlaajuiseksi se laajeni seuraavana vuonna, kun EBU otti suosiota saaneen ohjelmaidean järjestääkseen.


title: Lasten Eurovision laulukilpailu

text: Ensimmäisen kerran nimellä Lasten Eurovision laulukilpailu se järjestettiin 16 maan voimin Tanskassa, Kööpenhaminassa vuonna 2003. Kilpailun voitti Kroatian Dino Jelusić. Vuonna 2006 pohjoismaiset yleisradioyhtiöt päättivät yllättäen erkaantua Lasten Eurovision laulukilpailusta ja elvyttivät MGP Nordic -formaatin. Syynä oli se, että televisioyhtiöiden mielestä nuorille esiintyjille asetettiin liikaa kaupallista painetta.


title: Lasten Eurovision laulukilpailu

text: Lasten Eurovision laulukilpailun säännöt eroavat aikuisten Eurovision laulukilpailusta ikärajojen lisäksi myös siinä, että esittäjän on itse pitänyt sanoittaa ja säveltää kappaleensa. Kappale tulee laulaa ainakin osittain omalla kielellä, ja kappaleissa on tiukat kestovaatimukset. Esittäjä ei myöskään saa olla levyttänyt kaupallisesti, eikä kappaletta saa julkistaa ennen kansallista esikarsintaa.


title: Lasten Eurovision laulukilpailu

text: EBU:n ehdokkaina lähivuosien kilpailuihin ovat esimerkiksi Islanti, Suomi, Viro, Itävalta. Pohjoismaista tällä hetkellä ainoana kisaan osallistuu Ruotsi, eikä mikään muu Pohjoismaista ole ilmaissut kiinnostusta kilpailuun. Ranska, Puola ja Sveitsi ovat todennäköisesti vetäytyneet lopullisesti kisasta. Puola kuitenkin palasi kilpailuun yhdentoista vuoden tauon jälkeen vuoden 2016 kilpailuun ja Ranska neljäntoista vuoden tauon jälkeen vuoden 2018 kilpailuun. Tämän jälkeen Tanska on seuraava maa, joka ei ole palannut vuoden 2005 kilpailun jälkeen.


title: Artur Boruc

text: Artur Boruc (s. 20. helmikuuta 1980 Siedlce, Puola) on puolalainen jalkapalloilija. pelipaikaltaan maalivahti. 193 senttimetriä pitkä Boruc edustaa Englannin Valioliigassa pelaavaa Bournemouthia.


title: Artur Boruc

text: Boruc on edustanut uransa aikana Pogoń Siedlceä (1998–1999), Legia Varsovaa (1999–2005) ja Dolcan Ząbkia (2000, laina). Celticiä hän edusti vuodet 2005–2010, Fiorentinaa vuodet 2010–2012 ja Southamptonia 2012–2015. Kaudella 2014–2015 hän pelasi lainalla Bournemouthissa, jonne siirtyi pysyvällä siirrolla kesällä 2015.


title: Artur Boruc

text: Puolan maajoukkuessa Boruc debytoi vuonna 2004. Hän on pelannut 65 A-maaottelua ja oli mukana muun muassa MM-kisoissa 2006 sekä EM-kisoissa 2008.


title: Winston-Salem

text: Winston-Salem on kaupunki Pohjois-Carolinan osavaltiossa Yhdysvalloissa. Se on osavaltion neljänneksi suurin kaupunki ja sijaitsee Forsythin piirikunnassa. Vuonna 2004 kaupungissa oli asukkaita 203 259.


title: Winston-Salem

text: City of Winston-Salem: City Information


title: Dianbobo Baldé

text: Dianbobo "Bobo" Baldé (s. 5. lokakuuta 1976, Marseille, Ranska) on guinealainen uransa lopettanut jalkapalloilija. 192 senttimetriä pitkä Baldé pelasi keskuspuolustajana.


title: Dianbobo Baldé

text: Baldé edusti ammattilaisuransa aikana Ranskassa Marseillen B-joukkuetta (1994–1999), Mulhousea (1997–1998, laina), Cannesia (1998–1999, laina) ja Toulousea (1999–2001). Vuonna 2001 hän siirtyi skotlantilaiseen Celticiin. Baldélle ei tarjottu kesällä 2009 enää uutta sopimusta ja hän palasi Ranskaan. Vuosina 2009–2011 hän edusti Valenciennesia ja vuosina 2011–2012 Arles-Avignonia, jossa lopetti uransa.


title: Dianbobo Baldé

text: Yhteensä Baldé pelasi urallaan 62 ottelua Ranskan pääsarjassa Ligue 1:ssä, 117 ottelua Ligue 2:ssa ja 161 ottelua Skotlannin valioliigassa. Hän voitti Skotlannin-mestaruuden viisi kertaa ja Skotlannin cupin kolmesti.


title: Dianbobo Baldé

text: Guinean maajoukkueessa Baldé pelasi vuosina 2002–2012 yhteensä 54 ottelua, joissa hän teki kaksi maalia.